تەواف کردن بە دەوری گۆڕ و پاڕانەوە و نەزر بۆ کردنی: ماڵپەڕی وەڵامەکان\nبیروباوه‌ڕشیرک و جۆرەکانىتەواف کردن بە دەوری گۆڕ و پاڕانەوە و نەزر بۆ کردنی\nتەواف کردن بە دەوری گۆڕ و پاڕانەوە و نەزر بۆ کردنی\nحوكمى ئەو كەسە چییە كە گۆڕ دەپەرستێت بە تەواف كردن بە دەوریدا و پاڕانەوە لێى و نەزر بۆكردنى و جگە لەوانەش لە جۆرەكانى عیبادەت؟\nوە وەڵامتان چیە بۆ ئەو کەسانەى کە دەڵێن جارى وا هەیە داخوازی كەسی داواكار بەدى دێت لاى ئەو كەسەى كە دوعاى لادەكرێت؟\nئەمە پرسیارێكى گەورەیە و وەڵامەكەشى پێویستى بە وردى و درێژكردنەوەیەك هەیە بەیارمەتى خوا – عزوجل- بۆیە دەڵێین خاوەن گۆڕ یان مردووى ناوگۆڕ دەبێت بە دوو بەشەوە:\nبەشی یەكەم: بەشێك لەسەر موسڵمانێتى مردووە و خەڵكى بەچاكە باسی دەكەن، ئەمەیان ئومێدى خێرى لێ دەكرێت، بەڵام لەهەمان كاتدا پێویستى بە برا موسڵمانەكانێتى كە دوعاى خێى بۆبكەن بەوەى خوا لێى خۆش بێت و ڕەحمى پێ بكات، كە ئەو حاڵەتەش دەچێتە ژێر گشتێتى ئەم ئایەتەوە كە دەفەرموێت: (وَالَّذِينَ جَاءُوا مِنْ بَعْدِهِمْ يَقُولُونَ رَبَّنَا اغْفِرْ لَنَا وَلإِخْوَانِنَا الَّذِينَ سَبَقُونَا بِالأِيمَانِ وَلا تَجْعَلْ فِي قُلُوبِنَا غِلاً لِلَّذِينَ آمَنُوا رَبَّنَا إِنَّكَ رَؤُوفٌ رَحِيمٌ) (الحشر:10)\nواتە: وە ئەو باوەڕدارانەشى كە لە پاش كۆچبەران و پشتیوانانى پێشین هاتن دەڵێن : پەروەردگارا لە ئێمە ، و لەو برایانەمانەشمان خۆشبە كە پێش ئێمە باوەڕیان هێنا ، وە هیچ رق و ئێرەیى و قینێك مەخەرە دڵمان بەرامبەر باوەڕداران ، پەروەردگارا بەڕاستى تۆ ڕەحم و میهرەبانى و سۆزى فراوانت هەیە بەرامبەر بەندەكانت لە ئێستا و لە ئایندەشیاندا .\nلە ئایەتەكەدا بەڵگەى ئەوەى تێدایە : كە پێویستە لەسەر موسڵمانان پێشینى خۆى بە چاكە باس بكات ، و بۆیان بپاڕێتەوە ، و هاوەڵانى پەیامبەرى خواى ﷺ خۆش بوێت ، و بە چاكە باسیان بكات ، و داواى ئەوەش بكات لە خواى پەروەردگار لە لێیان ڕازى ببێت . بۆیە مردووەكە سوود بەكەس ناگەیەنێت چونكە بێ گیان و مردووە و تەنها جەستە ولاشەیەكە وناتوانێت بەرگرى نە لە خۆى و نەلە غەیرى خۆى بكات، و ناتوانێت زەرەر و زیان لە خۆى و جگە لە خۆى دووربخاتەوە و سوودێك بە خۆى یان جگە لەخۆى بگەیەنێت و بەڵكو ئەو پێویستى بە سوودى براكانێتى و ئەمیش هیچ سوودێكى بۆیان نییە.\nبەشی دووەم: ئەو مردووەى كە كاروكردەوەكانى سەردەكێشی بۆ فاسقێتى و خراپە و دەبێتە هۆى ئەوەى خاوەنەكەى لە دین بكاتە دەرەوە، وەكو ئەوانەى لافی ئەوە لێ دەدەن كە ئەولیا وپیاوچاكن و غەیب دەزانن و شیفاى نەخۆش دەدەن، و خێر وسوود وچاكە دەهێنن بە هۆى شتانێكەوە كە نەزانراوە لەڕووى هەست و واقیع وشەرعیشەوە، جا ئەوانەى كە مردوون لەسەر ئەمە ئەوا لەسەر كوفر و بێباوەڕى مردوون، و دروست نییە دوعایان بۆ بكرێت و سۆز وبەزەییان پێدا بێتەوە، لەبەر ئەم ئایەتە: (مَا كَانَ لِلنَّبِيِّ وَالَّذِينَ آمَنُوا أَنْ يَسْتَغْفِرُوا لِلْمُشْرِكِينَ وَلَوْ كَانُوا أُولِي قُرْبَى مِنْ بَعْدِ مَا تَبَيَّنَ لَهُمْ أَنَّهُمْ أَصْحَابُ الْجَحِيمِ) (113) (وَمَا كَانَ اسْتِغْفَارُ إِبْرَاهِيمَ لأبِيهِ إِلاَّ عَنْ مَوْعِدَةٍ وَعَدَهَا إِيَّاهُ فَلَمَّا تَبَيَّنَ لَهُ أَنَّهُ عَدُوٌّ لِلَّهِ تَبَرَّأَ مِنْهُ إِنَّ إِبْرَاهِيمَ لأَوَّاهٌ حَلِيمٌ) (التوبة:113، 114)\nواتە: نەدەبوو پەیامبەری خوا ﷺ و ئەوانەش كە باوەڕیان هێناوە داوای لێخۆشبون بكەن بۆ بێ باوەڕان ، ئەرچی كەسانی خزم و خێشی خۆشیان بن پاش ئەوەی كە لەسەر هاوەڵبڕیاردان بۆ خوای پەروەردگار و بت پەرستی مردن ، وە بۆیان ئاشكرابوو كە كەسانی دۆزەخین لەبەر مردنیان لەسەر هاوەڵبڕیاردان ، خوای پەروەردگاریش لە هاوەڵبڕیاردەران خۆش نابێت بەڵام ئەو داوای لێخۆشبوونەی كە ئیبراهیم ـ سەلامی خوای لەسەر بێت ـ بۆ باوكی كردی سەرەڕای ئەوەی كە هاوەڵبڕیاردەربوو ، ئەوە لەئەنجامی پەیمانێك بوو كە پێشتر بەباوكی دابووی ، ئەویش ئەوەیە كە لە ووتەی خوای پەروەردگار باسكراوە : [ سَأَسْتَغْفِرُ لَكَ رَبِّي إِنَّهُ كَانَ بِي حَفِيًّا ] . بەڵام كە بۆی ئاشكرابوو باوكی دوژمنی خوای پەروەردگارە ، وە ئامۆژگاری و بیرخستەوە هیچ سودێكی پێ ناگەیەنێت ، وە بە بێ باوەڕی دەمرێت ، وازی لێهێنا و وازی لەوەش هێنا كە بۆی بپاڕێتەوە ، و تەبەڕای لێكرد . بێگومان ئیبراهیم ـ سەلامی خوای لەسەر بێت ـ زۆر مڵكەچ و ژێرباری خوای پەروەردگار بوو ، زۆریش لێبوردەبوو بەرامبەر بەو هەڵانەی كە گەلەكەی ئەنجامیان دەدا بەرامبەری.\nجا بۆیە ئەوانە هیچ سوودێكیان بۆ كەس نییە و هیچ زەرەرو زیانیشیان نییە و بۆ كەس دروست نییە كە پێیانەوە پەیوەست بێت، ئەگەرچی بینرا یەكێك كەراماتى بینیوە لێیانەوە وەكو ئەوەى كە بینیویەتى لەگۆڕەكەیەوە نور و رۆشناییەك دەرچووە یان بۆنێكى خۆشى لێوە دەرچووە یان هاوشێوەى ئەو شتانە، ئەمە لەكاتێكدا دەزانرێت كە ئەوانە لەسەر كوفر مردوون، ئەوا بەدڵنیاییەوە ئەو جۆرە شتانە لە فێڵ و چاوبەستى شەیتانە بۆ فریودانى ئەو جۆرە خەڵكانەو پەیوەست كردنیانە بە گۆڕ و گۆڕپەرستیەوە.\nوە من ئاگادارى برا موسڵمانەكانم دەكەمەوە لەوەى كە بەهیچ كەسێكەوە پەیوەست نەبن جگە لە خواى گەورە نەبێت، چونكە تەنها ئەو تەواوى ئاسمانەكان و زەوى بەدەستە و هەموو كاروبارێكیش هەربۆ لاى ئەو دەگەڕێتەوە، وە جگە لە الله كەس وەڵامى كەسى ناچار و پێگیراو ناداتەوە و ناتوانێت ناڕەحەتى و ناخۆشی لاببات، خواى گەورە دەفەرموێت: (وَمَا بِكُمْ مِنْ نِعْمَةٍ فَمِنَ اللَّهِ ثُمَّ إِذَا مَسَّكُمُ الضُّرُّ فَإِلَيْهِ تَجْأَرُونَ) (النحل:53) واتە: وە هێچ نیعمەتێك لە ئێوەدا نیە ـ لە هیدایەت و لەش ساغی و ڕۆزى و منداڵ ، جگە لەوانەش ـ هەمووی تەنها لەلایەن خواوەیە ، هەر ئەوە ئەو نیعمەتەى بەسەردا ڕشتوون و پێی بەخشیون ، پاشان ئەگەر نەخۆشی و بەڵا و قاتوقڕیەكی بەسەرداهێنان ئەوا ئەو كاتە تەنها بۆ لای خوای پەروەردگار دەگەڕێنەوە بە پاڕانەوە و دوعاكانتان. وە دیسان ئامۆژگارى من بۆ ئەوان ئەوەیە كە لاسایی هیچ كەسێك نەكەنەوەو شوێنى هیچ یەكێك نەكەون جگە لە پێغەمبەرى خوا نەبێت ﷺ لەبەر ئەم ئایەتە:\n(لَقَدْ كَانَ لَكُمْ فِي رَسُولِ اللَّهِ أُسْوَةٌ حَسَنَةٌ لِمَنْ كَانَ يَرْجُو اللَّهَ وَالْيَوْمَ الآخِرَ وَذَكَرَ اللَّهَ كَثِيراً) (الأحزاب:21) واتە: نمونەى جوانتان بۆ هەیە ـ ئەى باوەڕداران ـ لە گوفتار و كردار و هەڵسوكەوتى پەیامبەر ﷺ كە چاویلێبكەن ، دەسا دەستبگرن بە سوننەتەكەیەوە ، چونكە تەنها ئەو كەسە شوێنى دەكەوێت و دەستدەگرێت بە سوننەتەكانیەوە كە بە تەماى پاداشتى خواى پەروەردگارە لە دواڕۆژدا ، و زۆر یادى خوا دەكات و داواى لێخۆشبوونى لێدەكات ، وە سوپاسگوزارێتى لەهەموو حاڵ و بارێكدا.\nوە هەروەها لەبەر ئەم ئایەتەش: (قُلْ إِنْ كُنْتُمْ تُحِبُّونَ اللَّهَ فَاتَّبِعُونِي يُحْبِبْكُمُ اللَّهُ ).(آل عمران: من الآية31) . واتە: ئەى پەیامبەرى خوا ﷺ پێیان بڵێ : ئەگەر ئێوە بەڕاستى خواتان خۆش دەوێت ئەوا شوێنم بكەون و باوەڕم پێبهێنن لە ڕواڵەت و لە ناخیشدا ، ئەو كاتە ـ كە ئەمەتان كرد ـ خواى پەروەردگار خۆشی دەوێن و گوناهەكانیشتان دەسرێتەوە ، چونكە بێگومان خواى پەروەردگارە لێبوردەیە بەرامبەر گوناهی بەندە باوەڕدارەكانى ، و بە ڕەحمیشە بۆیان.\nوە پێویستە لەسەر هەموو موسڵمانان ئەوانەى لافی وەلی بوون لێ دەدەن كارو كردەوەكانیان بپێون بە قورئان و سوننەت و ئەگەر هاوتاى ئەوەبوو ئەوا ئومێد دەكرێت ئەو كەسە یەكێك بێت لە ئەولیا وپیاوچاكان، وئەگەریش پێچەوانەى قورئان و سوننەت بوو ئەوا لە پیاوچاكان نییە، وە خواى گەورە لە كتێبەكەیدا پێوەرێكى داد وڕاستى داناوە لە بابەت ناسینى ئەولیا وپیاوچاكانەوە كە دەفەرموێت: (أَلا إِنَّ أَوْلِيَاءَ اللَّهِ لا خَوْفٌ عَلَيْهِمْ وَلا هُمْ يَحْزَنُونَ) (يونس:62) واتە: وە بزانن و دڵنیابن لەوەى كە دۆستانی خواى پەروەردگار لە ڕۆژى دواییدا هیچ ترس و بیمێكی سزای خواى پەروەردگاریان لەسەر نیە ، و دلأ تەنگ و خەفەتباریش نین بۆ ئەو بەشانەی دونیایان كە لە دەستیان چوون .\nجا ئەوەى باوەڕدار و لەخواترس بێت ئەوا وەلی ودۆستى خوایە، و ئەوەشى بەوشێوەیە نەبوو ئەوا وەلی خوا نییە، ئەگەر هەندێك لە باوەڕ و تەقواى پێ بوو ئەوا بەشێكیش لە وەلایەت و دۆستایەتى بۆ خواى تێدایە، ئەمە لەگەڵ ئەوەدا كە ئێمە هیچ كەسێك وەكو خۆى دیارى ناكەین بەشتێك، بەڵكو بەشێوەى گشتى دەڵێین: هەموو باوەڕدارێكى تەقواكار وەلى خوایە.\nوە با ئەوەش بزانرێت كە خواى گەورە – عزوجل- هەندێك جار مرۆڤ بەشتێك تاقی دەكاتەوە و تووشى ئەم جۆرە شتانەى دەكات بەوەى كە كەسێك بە گۆڕێكەوە پەیوەستە و داواى لێ دەكات یان لەخۆڵەكەى دەبات بۆ تەبەروك و داواكەى بەجێ دێت، ئەوەش فیتنەیەكە لەلایەن خواوە – عزوجل- بۆ ئەو كەسە، چونكە ئێمە دەزانین كە ئەم گۆڕە وەڵامى دوعا و داواكارى ناداتەوە و ئەم خۆڵەى سەریشی نابێتە هۆكار بۆ لاچوونى زەرەر و ناخۆشی یان سوودگەیاندن، ئەوەش لەبەر ئەو ئایەتەى كە خواى گەورە دەفەرموێت:\n(وَمَنْ أَضَلُّ مِمَّنْ يَدْعُو مِنْ دُونِ اللَّهِ مَنْ لا يَسْتَجِيبُ لَهُ إِلَى يَوْمِ الْقِيَامَةِ وَهُمْ عَنْ دُعَائِهِمْ غَافِلُونَ) (الاحقاف:5) (وَإِذَا حُشِرَ النَّاسُ كَانُوا لَهُمْ أَعْدَاءً وَكَانُوا بِعِبَادَتِهِمْ كَافِرِينَ) (الاحقاف:6)\nواتە: هیچ كەسێك لەوە گومڕاتر و نەزانتر نیە كە بانگ و هاوار بۆ لاى پەرستراوێلێك جگە لەخواى پەروەردگار دەبات لەكاتێكدا هەتاهەتایە وڵامیان نادەنەوە ، چونكە ئەو پەرستراوانە : یان مردوون یان بەردن یان دارن یان هاوشێوەى ئەمانەن ، بۆیە بێئاگان لەوەى بانگ و هاوارى ئەوانەى كە دەیانپەرستن ، و دەستەوسان و بێدەسەڵاتن لەوەى سوودێك یان زەرەر و زیانێكى لـێ دووربخەنەوە(5) وە كاتێكیش لە ڕۆژی دواییدا خەڵك كۆدەكرێنەوە بۆ لێپرسینەوە و پاداشت وەرگرتن ئەو پەرستراوانەی كە لە دونیادا هاواریان بۆ دەبردن لەو كاتەدا دەبنە دوژمنیان و نەفرەت و حاشایان لێدەكەن و نكۆڵی ئەوە دەكەن كە زانیبێتیان ئەمانە دەیانپەرستن .\nلە ئایەتێكى تردا دەفەرموێت: (وَالَّذِينَ يَدْعُونَ مِنْ دُونِ اللَّهِ لا يَخْلُقُونَ شَيْئاً وَهُمْ يُخْلَقُونَ) .(النحل:20) (أَمْوَاتٌ غَيْرُ أَحْيَاءٍ وَمَا يَشْعُرُونَ أَيَّانَ يُبْعَثُونَ) (النحل:21) واتە: هەروەها ئەو پەرەستراوە ناهەقانەى كە هاوەڵ پەیداكەران ئەیانپەرەستن ناتوانن هیچ شتێك دروست بكەن هەرچەند بچوكیش بێت ، ئەمانە بێباوەڕان خۆیان بە دەستى خۆیان دروستیان كردوون ، جا چۆن دەیان پەرەستن ؟!! (20)ئەوانە هەموویان بێ گیان و بێ جووڵەن ، و هەست بەو ساتە ناكەن كە خواى پەروەردگار بەندەكانی زیندوو دەكاتەوە و نایزانن ، بەڵكو هەردوو پێكەوە لە ڕۆژی دواییدا دەخرێنە ئاگری دۆزەخەوە .\nوە ئایەتى تر لەم بارەیەوە زۆر هەیە بەوەى كە هەركەس وشتێك جگە لەخوا داواى لێ كرا ناتوانێت وەڵامى دوعا بداتەوەو سوودیش بە داواكارەكە ناگەیەنێت.\nبەڵام جارى وا هەیە داخوازی كەسی داواكار بەدى دێت لاى ئەو كەسەى كە دوعاى لادەكرێت وەكو فیتنەو تاقیكردنەوەیەك، دەڵێین:\nئەو شتە بەدى هات لەكاتى دوعادا – واتە لەكاتى داواكردن لەو كەسەى جگە لەخوا داواى لێ دەكرێت – نەك بە دوعاكە، وە جیاوازى هەیە لەنێوان بەدى هاتنى شتێك بە شتێك و بەدى هاتنى شتێك لاى شتێك، چونكە بەدڵنیاییەوە دەزانین كە داواكردن لە غەیرى خوا هۆكار نییە بەدەست هێنانى سوود و قازانج و هەروەها دوورخستنەوەى بەڵا و ناخۆشی و زەرەر و زیان، ئەوەش بەبەڵگەى چەندین ئایەت كە خواى گەورە لە كتێبەكەیدا باسیانى كردووە، بەڵام وەكو وتمان جارى وا هەیە ئەوشتەش بەدى دێت لەكاتى دوعاكەدا وەكو فیتنە وتاقیكردنەوەیەك بۆ دەركەوتنى ئاستى باوەڕ و تەوەكولى ئەو كەسە، بۆیە جارى وا هەیە خواى گەورە مرۆڤ تاقی دەكاتەوە بە ئاسان كردنى هۆكارى تاوان و سەرپێچى بۆ ئەوەى دەركەوێت كە كێ خواپەرستە و كێیش هەواو ئارەزوو پەرستە، ئایا هەواڵى ئەو خەڵكانەت نەبیستووە لە جولەكە كەلە رۆژى شەمماندا خواى گەورە ڕاوكردنى ماسی لەسەر حەرام كردن بەڵام خواى گەورە تاقی كردنەوەو ئەوەبوو لەرۆژى شەممانا ماسی بەزۆرى و ئاسانى دەهاتە پێش دەستیان بەڵام لە رۆژەكانى ترى جگە لە شەممەدا ماسیەكان نەدەمان و دەچوون، جا ماوەیەك بەو شێوەیە بەردەوام بوون و دواتر وتیان چۆن دەبێت ئێمە خۆمان قەدەغە بكەین لەم هەموو ماسیەى كە دێتە بەردەستمان، پاشان بیریان كردەوەو تێڕامان و بڕیاریاندا و وتیان: تۆڕ دادەنێین و پاشان لەرۆژى هەینیدا هەڵى دەگرینەوە و ماسیەكانى ناویشی لەرۆژى یەك شەممەدا دەبەین، جا ئەوەبوو سەریان كردە ئەم جۆرە كارە و ئەم فێڵەیان بەكار هێنا بەرانبەر دەستكەوتن و گەیشتن بەو شتەى خوا حەرامى كردووە بەو هۆیەوە خواى گەورەش كردنى بە مەیموون وەكو دەفەرموێت:\n(وَاسْأَلْهُمْ عَنِ الْقَرْيَةِ الَّتِي كَانَتْ حَاضِرَةَ الْبَحْرِ إِذْ يَعْدُونَ فِي السَّبْتِ إِذْ تَأْتِيهِمْ حِيتَانُهُمْ يَوْمَ سَبْتِهِمْ شُرَّعاً وَيَوْمَ لا يَسْبِتُونَ لا تَأْتِيهِمْ كَذَلِكَ نَبْلُوهُمْ بِمَا كَانُوا يَفْسُقُونَ) (الأعراف:163) واتە: وە هەواڵى دانیشتوانى ئەو شارەى كە لە نزیك دەریا بوون ـ ئەى پەیامبەرى خوا ﷺ ـ لە جولەكەكان بپرسە ، كە خەڵكەكەى لە ڕۆژى شەممەدا سنوورەكانى خوایان ئەبەزاند و نافەرمانیان ئەكرد ، لە كاتێكدا كە خواى پەروەردگار فەرمانى پێكردبوون ڕۆژانى شەممە بەرز و پیرۆز ڕابگرن و ڕاوە ماسى تێدا نەكەن ، بەوەش خواى پەروەردگار تاقیكردنەوە ، ئەوەبوو لە ڕۆژانى شەممەدا بە زۆرى ماسیە گەورەكان ئەهاتن و لەسەر ئاوەكە دەرئەكەوتن ، وە كە ڕۆژى شەممە تێئەپەڕى ماسیەكان ڕوویان دەكردە دەریاكان و هیچیان لـێ نەدەبینان ، بۆیە فێڵیان ئەكرد بە بەندكردنى ماسیەكان لە چەند چاڵێكدا ، و پاشان ڕاویان ئەكردن . وە هەروەك چۆن ئەوەمان بۆ ڕوونكردنەوە لە باسى تاقیكردنەوە لە دەركەوتنى ماسیەكان لەسەر ڕووى ئاو لەو ڕۆژەى ڕاوكردنى ماسى تێیدا حەرام و قەدەغەبوو ، وە وونكردن و شاردنەوەى ماسیەكان لێیان لەو ڕۆژەى ڕاوەماسى حەڵاڵ بوو بۆیان ، بەهەمان شێوە تاقیان ئەكەینەوە بەهۆى فاسقێتیان بە گوێڕایەڵى نەكردنیان بۆ خواى پەروەردگار و دەرچوونیان لە فەرمانەكانى .\nهەروەها دەفەرموێت: (وَلَقَدْ عَلِمْتُمُ الَّذِينَ اعْتَدَوْا مِنْكُمْ فِي السَّبْتِ فَقُلْنَا لَهُمْ كُونُوا قِرَدَةً خَاسِئِينَ) (البقرة:65) (فَجَعَلْنَاهَا نَكَالاً لِمَا بَيْنَ يَدَيْهَا وَمَا خَلْفَهَا وَمَوْعِظَةً لِلْمُتَّقِينَ) (البقرة:66) واتە: وە بەدڵنیایەوە ـ ئەى گرۆى جولەكە ـ باش ئەوەتا زانیوە كە پێشینانتان چ سزایەكیان بەسەردا دابەزى ، لە خەڵكی ئەو لادێ و شارەی سەرپێچى فەرمانى خواى پەروەردگاریان كرد ، لەوەى كە لە ڕۆژى شەممەدا ڕاوكردنى ماسیان لێقەدەغەكرابوو وەكو ڕێزگرتنێك لە ڕۆژە ، ئەوەبو لە ڕۆژانى شەممەدا فێڵ و تەڵەكەبازیان بەكارهێنا بۆ ڕاوكردنى ماسى ، بەوەى ڕۆیشتن لە ڕۆژانى شەممە تۆڕیان دەخست و جۆگەیەكیان لە ڕوبارەكەدا لێدەدا ، و پاشان لە ڕۆژانى یەك شەممەدا ڕاویان دەكرد ، وەكو فێڵكردنێك بۆ گەشتنە حەرام ، بەڵام كە ئەوەیان ئەنجامدا خواى گەورە گۆڕینى بە مەیمونگەلێكى قێزەون(65) جا ئەو لادێ و شارەمان كرد بە پەند وعیبرەت بۆ ئەوانەى دەوروبەرى ، كە هەواڵى ئەویان پێبگات و ئەوەش كە بەسەریاندا هاتوە ، هەروەها پەندێكیش بن بۆ ئەوانەى لەوەودواش بیانەوێ تاوانى لەو جۆرە بكەن ، وهەروەها كردمان بە یادخەرەوە بۆ بۆخواصوڵحاوەكان ، بۆ ئەوەى بزانن كە ئەوان لەسەر هەقن و دامەزراو بن لەسەرى .\nجا سەیركەن و سەرنج بدەن كە چۆن خواى گەورە گرتنى ئەو ماسیانەى بۆ سووك وئاسان كردن لەو رۆژەى كە لێیان قەدەغەیە ڕاوى بكەن، بەڵام ئەوان –پەنا بەخوا- ئارامیان نەگرت و هەستان بەم فرت وفێڵە بەرانبەر حەرامكراوەكانى خوا.\nئینجا سەیرى ئەوە بكە كە هات بەسەر هاوەڵانى پێغەمبەرى خوادا ﷺ ، كاتێك كە خوا تاقیكردنەوە بە ڕاوكردنى ئەو ئاژەڵانەى وشكانى لەكاتى ئیحرام پۆشیندا لە حەج وعومرە بەڵام لەوكاتى ئیحرامەدا ئاژەڵەكان بە ئاسانى دەهاتن و نزیكیان دەكەوتنەوە بەشێوەیەك كە بە دەست و ڕمەكانیان دەیانتوانى بیانگرن وبیانكوژن، بەڵام هاوەڵان ڕەزاى خوایان لێ بێت دەستیان بۆ هیچ ئاژەڵێ نەبرد و نەیانوێرا نزیكى شتى وا بكەونەوە، خواى گەورە دەفەرموێت:\n(يَا أَيُّهَا الَّذِينَ آمَنُوا لَيَبْلُوَنَّكُمُ اللَّهُ بِشَيْءٍ مِنَ الصَّيْدِ تَنَالُهُ أَيْدِيكُمْ وَرِمَاحُكُمْ لِيَعْلَمَ اللَّهُ مَنْ يَخَافُهُ بِالْغَيْبِ فَمَنِ اعْتَدَى بَعْدَ ذَلِكَ فَلَهُ عَذَابٌ أَلِيمٌ) (المائدة:94)\nواتە: ئەى ئەوانەى كە باوەڕتان بە خواى پەروەردگار و بە پەیامبەرەكەى ﷺ هێناوە و بەڕاستان زانیون و كردەوە بە شەرعەكەى دەكەن ، خواى گەورە بەشتێك لە ڕاو و نێچیـرى ووشكانى تاقیتان دەكاتەوە ، بەشێوەیەكى نائاسایى لێتان نزیك دەبنەوە بەڕادەیەك دەتوانن بەبێ بەكارهێنانى چەك بچووكەكانیان بگرن ، و گەورەكانیشیان بە بەبەكارهێنانى چەك بەدەست بێنن ، بۆ ئەوەى خواى پەروەردگار بزانێت زانینێك كە لەلاى خەڵك ئاشكرا بێت و دەركەوێت كە كێن ئەوانەى لە پەروەردگاریان دەترسن لە پەنهانیدا ، لەبەر دڵنیابوونیان بە تەواوى وكامڵێتى زانین و بەئاگابوونى خواى پەروەردگار لێیان ، ئەوەش بەخۆگرتنەوەیان لە ڕاوكردن لەكاتى لە ئیحرام بوونیاندا . جا هەركەس سنوورى شكاند پاش ئەم ڕوونكردەوەیە و هەستا بەڕاوكردن لەكاتى لەئیحرام بوونیدا ، ئەوا بێگومان شایستەى سزایەكى سەختە .\nبۆیە مرۆڤى موسڵمان دەبێت بە شێوەیە بێت كە هەركات هۆكارى ئەنجامدانى تاوانى بۆ ئاسان بوو لەخوابترسێت و نزیكى نەكەوێتەوە و ئەوەى بەبیربێتەوە كە ئەوە تاقیكردنەوەیە و ئارام بگرێت و دان بەخۆیدا بگرێت و سەرئەنجامیش هەربۆ تەقواكارانە.\nسه‌ردانى گۆڕستان وته‌وه‌سولكردن به‌گۆڕ وماڵ وسامانه‌وه جیاوازی لە نێوان شیركی گەورەو شیركی بچووك چیە؟ ئایا واتای (الكفر بالطاغوت) چیە؟ حوکمی سەربڕین بۆ جگە لەخوا بەمەبەستی نزیک بووەنەوە داوای بەهاناوە هاتن ویارمەتی و شيفا لە مردوو شیركی گەورەیە؟\nسەردان: ٢٧٧ بەش: شیرک و جۆرەکانى\nپرسیاری دواترحوكمى ناشتنى مردوو لە ناو مزگەوتدا چیە؟وە بۆچی گۆڕى پێغەمبەرى خوا صلى الله علیه وسلم لەنێو مزگەوتى مەدینەدا نێژراوە؟پرسیاری پێشترئایە نێچیر پیس دەبێت گەر سەگ بەدەمی بیگرێت ؟


هێزه‌كانی عێراق ئۆپه‌راسیۆنێكی گه‌وره‌یان راگه‌یاند بۆ له‌ناوبردنی هه‌ر پێگه‌یه‌كی پاشماوه‌ی "ده‌وڵه‌تی ئیسلامی" (داعش) له باشوری خۆرهه‌ڵاتی پارێزگای سه‌لاحه‌دین، فه‌رمانده‌یی ئۆپه‌راسیۆنه هاوبه‌شه‌كان سێشه‌ممه (15 ئایار) رایگه‌یاند.\nعه‌مید یه‌حیا ره‌سوڵ به دیارونای وت ئۆپه‌راسیۆنه‌كه له ناوچه بیابانییه‌كانی نێوان چیاكانی ماخول و ده‌ریاچه‌ی سینییه له باشوری خۆرهه‌ڵاتی سه‌لاحه‌دین ئه‌نجامده‌درێت.\nوتی: ”یه‌كه‌كانی ئۆپه‌راسۆنی تایبه‌ت، به پاڵپشتی فڕۆكه‌كانی عێراق، ئۆپه‌راسیۆنێكیان به‌رپاكرد بۆ گه‌ڕان به‌دوای مۆڵه‌گه و پاشماوه‌كانی داعشدا كه ده‌كرێت له‌و ناوچه بیابانی و شاخاویانه‌ی پارێزگاكه‌دا بن.“\nره‌سوڵ وتیشی: ”ئۆپه‌راسیۆنه‌كه، كه تونێڵ و حه‌شارگه‌كانی داعشی كردۆته ئامانج، كۆمه‌ڵێك چه‌كی له كاتژمێره‌كانی سه‌ره‌تادا دۆزییه‌وه و له‌ناویبردن.“


بەهۆی بێ بازاڕی بەرهەمە ناوخۆییەكان كەمتر گرنگییان پێدەدرێ | دەزگاى زارى کرمانجى\nبەهۆی بێ بازاڕی بەرهەمە ناوخۆییەكان كەمتر گرنگییان پێدەدرێ\nرەمەزان هەرنی – بلێ : لە سنووری هۆبەی كشتوكاڵی بلێ لە سنووری قەزای مێرگەسۆر 66 خانووی پلاستیكی و 79 كێڵگەی بەخێوكردنی مریشك هەن. دەشڵێ، بەهۆی بێ بازاڕی بەرهەمە ناوخۆییەكان كەمتر گرنگی بە بەرهەمە كشتوكاڵییەكان دەدرێت.\nئەمیر مستەفا، بەڕێوەبەری هۆبەی كشتوكاڵی بلێ بە زاری كرمانجی گووت:" لە سنووری هۆبەی كشتوكاڵی بلێ ژمارەیەك زەوی و دەشتایی كشتوكاڵی بوونیان هەیە، بەڵام كەم بەكاردێنن بۆ كاری كشتوكاڵ و ئاودێری، بەهۆی ئەوەی ئەو بەرهەمانەی دێنە بازاڕ زۆر گرانتر لەسەر جووتیاران دەوەستن، بۆیە جووتیاری خۆمان زۆر گرنگی بە كەرتی كشتوكاڵی نادەن، ئەگەر گرنگی بە بەرهەمی خۆماڵی بدرێت و یارمەتی جووتیارانیش بدرێت ئەوە بەرهەمی خۆماڵی زیاتر گەشە دەكات و لە جیاتی زیان گەیشتن بە جووتیاران سوود دەكەن، بەڵام بەو پێیەی تا ئێستا سوودیان نەكردووە لە كەرتی كشتوكاڵی دووركەوتوونەتەوە".\nئەمیر ئەوەشی گووت" لە سنووری هۆبەكەمان 66 خانووی پلاستیكی هەن كە جووتیاران وەرزانە و ساڵانە بەرهەمەكانی خۆیان لەناودا دەچێنن و بەرهەمەكەشیان باشە، بەڵام بۆ فرۆشتن نییە، تەنها پێداویستیسەكانی رۆژانەی خۆیان پڕدەكەنەوە، وەكو خەیار، لۆبیە، سەوزە، بەقل، لەگەڵ چەند بەرووبوومێكی دیكە، بەڵام بە زۆری خەیار دەچێنن، لبەر ئەوەی ئاسانترە بەرهەمەكەشی دیارە، بۆیە زیاتر جووتیاران لەناو خانووە پلاستییكەكاندا گرنگی بە بەرهەمی خەیار دەدەن".\nبەڕێوەبەری هۆبەی كشتوكاڵی بلێ ئاماژەی بەوەشكرد" بەدەر لە خانووی پلاستیكی لە سنووری هۆبەكەمان 79 كێڵگەی بەخێوكردنی مریشك هەن، كە 16 كێڵگە تا ئێستا بێ مۆڵەتن، ئەو كێڵگانەی كە بێ موڵەتن 84 هەزارو 300 جووجەلە بەرهەمیانە، لە بەرامبەردا 66 كێڵگە مۆڵەتیان هەیە، 448 هەزار و 250 جووجەلە بەرهەمی ئەو كێڵگانەیە".\nئەمیر، جەخی لەوەشكردەوە" پێشتر بەرێگای رێكخراوی فاوی نێودەوڵەتی یارمەتی لەسەر خاوەن خانووە پلاستیكەكان دابەشدەكران، ئاوی زۆرمان هەیە پێویستە حكوومەت كار ئاسانیان بۆ بكات، لە دەشتەكانی بلێ و شرێ و باڵندا حكوومەت بەنداوی خۆل و كەناڵی ئاوی دروست بكات، بۆ ئەوەی ئاو بەسەر زەوییە كشتوكاڵییەكان دابەش بكرێت، بێ ئەوەی جووتیار خەرجی لە راكێشانی ئاو بكات زەویەكەی ئاودێر بكات، خەرجییەكانی كشتوكاڵ زیاترە لە سوودەكانی بۆیە جووتیار كەمتر گرنگی پێ دەدات".\nئەمیر، زیاتر گووتی " لە سنوورەكەمان چوار پڕۆژەی بەخێو كردنی ماسی هەن، تەنها یەك پڕۆژە موڵەتی هەیە و سێ پڕۆژەی تر بێ موڵەتن و ئەمساڵ پەنجە ماسیمان بەسەر خاوەن پرۆژەكان دابەشكردووە، بۆ ئەوەی گرنگی بە بەرهەمی ماسی بدرێت لە دەڤەركە، بەڵام پێویستە ئەو مەرجانەی لە دەشتی هەولێر جێبەجێ دەكرێن لە ناوچەكەمان گۆڕانكاری تێدا بكرێت، بۆیە هەموو پرۆژەكان ناتوانن موڵەت وەربگرن".


ڕۆژی سێیەمی کۆنفرانسی ئاسایشی میونشن: بەڕێز مەسرور بارزانی چاوی کەوت بە چەند بەرپرسێکی باڵای نێودەوڵەتی - KRG France\nهه‌واڵ و چالاكییه‌كان ⮜ ڕۆژی سێیەمی کۆنفرانسی ئاسایشی میونشن: بەڕێز مەسرور بارزانی چاوی کەوت بە چەند بەرپرسێکی باڵای نێودەوڵەتی\nبڵاو کراوە لە: یەک شەممە ١٦ شوبات ٢٠٢٠ - ٢٠:٢٨\nئەمڕۆ ١٦ی شوباتی ٢٠٢٠ بەڕێز مەسرور بارزانی سەرۆکی حکومەتی هەرێمی کوردستان چاوی کەوت بە بەرپرسانی باڵای نێودەوڵەتی لە میانی ڕۆژی سێیەمی کۆنفرانسی ئاسایشی میونشن دا\nکۆبونەوەی سەرۆکی حکومەتی هەرێمی کوردستان لەگەڵ بەڕێز محەمەدجەواد زەریف وەزیری دەرەوەی کۆماری ئیسلامی ئێران :\nلە کۆبوونەوەکەدا، گۆڕانکاریی و پێشهاتەکانی عێراق و ناوچەکە و پەیوەندییەکانی هەرێمی کوردستان و کۆماری ئیسلامی ئێران تاوتوێ کرا، جەخت لە گرنگیی سەقامگیربوونی دۆخی عێراق و ناوچەکە کرایەوە. هەردوولا هاوڕابوون لەسەر هەبوونی پەیوەندییەکی دراوسێیانەی باش لە سەربنەمای رێز لەیەکگرتن. هەروەها گفتوگۆش دەربارەی گرفت و ئاستەنگەکانی ئاسایش لە ناوچەکەدا کرا.\nکۆبونەوەی سەرۆکی حکومەتی هەرێمی کوردستان لەگەڵ بەڕێز مەولود چاووشئۆغلۆ وەزیری دەرەوەی تورکیا :\nلە کۆبووەنەوەکەدا، گفتوگۆ دەربارەی پەرەپێدانی پەیوەندییەکانی نێوان هەرێمی کوردستان و تورکیا بەتایبەتی لە بواری بازرگانی و گۆڕانکاریی و پێشهاتەکانی عێراق و ناوچەکە کرا. جەخت لە هەماهەنگی زیاتر کرا لەپێناو سەقامگیربوونی دۆخی عێراق و ناوچەکە.\nکۆبونەوەی سەرۆکی حکومەتی هەرێمی کوردستان لەگەڵ بەڕێز نیلس ئانن وەزیری دەوڵەتی ئەڵمانیا بۆ کاروباری دەرەوە :\nلە کۆبوونەوەکەدا، گفتوگۆ دەبارەی بارودۆخی عێراق و ناوچەکە و پەیوەندییەکانی نێوان هەرێمی کوردستان و ئەڵمانیا کرا. وەزیری دەوڵەتی ئەڵمانیا بۆ کاروباری دەرەوە ستایشی سەقامگیریی و گەشەسەندنی ئەزموونی هەرێمی کوردستانی کرد و گوتی هەرێمی کوردستان نموونەیەکی گەشی دەسەڵاتدارییە لە عێراقدا. لە کۆبوونەکەدا جەخت لە گرنگیی بەردەوامبوونی هەماهەنگی پشتیوانیکردنی پێشمەرگە و سوپای عێراق کرا بۆ رووبەڕووبوونەوەی هەڕەشەکانی داعش.


لێكۆڵینه‌وه‌یه‌كى نوێ ده‌ریده‌خات تیشكى خۆر مه‌ترسى مردن به ڤایرۆسى كۆرۆنا كه‌م ده‌كاته‌وه .\nلێكۆڵینه‌وه‌یه‌ك كه پێشتر له ویلایه‌ته یه‌كگرتوه‌كانى ئه‌مریكا ئه‌نجامدراوه، ودواتر له ئیتاڵیا وئینگلته‌را دووباره كراوه‌ته‌وه، ئه‌وه ده‌رده‌خات ئه‌و كه‌سانه‌ى له‌و ناوچانه ده‌ژین كه تیشكى خۆریان زیاتر به‌ر ده‌كه‌وێت ،مه‌ترسى مردنیان به كۆرۆنا كه‌متره له‌كه‌سانى تر كه بێبه‌شن له تیشكى خۆر.\nلێكۆڵه‌ره‌وه‌كان به‌راوردیان كردوه له‌نێوان ڕێژه‌ى مردن به‌كۆرۆنا، وئاستى تیشكى سه‌رو وه‌نه‌وشه‌یی، وبۆیان ده‌ركه‌توه مردن له‌نێوان دانیشتوانى ئه‌و ویلایه‌تانه‌ى كه تیشكى سه‌رو وه‌نه‌وشه‌یى تیێدا به‌رزه كه‌متره به ڕێژه‌ى له‌سه‌دا 29 به‌راورد به‌ناوچه‌كانى تر ، له ئیتالیا وئینگلته‌راش ڕێژه‌ى دابه‌زینى مردن له‌و ناوچانه ده‌گاته له سه‌دا 32 .\nئه‌و لێكۆڵه‌رانه هۆكارى ئه‌وه ده‌گه‌رێننه‌وه بۆ ئه‌گه‌رى دردانى مادده‌ى ئۆكسیدى نه‌ته‌رات له له‌شى مرۆڤ كاتێك رووبه‌ڕوى تیشكى سه‌روو وه‌نه‌وشه‌یی ده‌بێته‌وه وئه‌مه‌ش ده‌بێته ڕێگر له زیاد بوونى ژماره‌ى ڤایرۆسه‌كه له له‌شى مرۆڤ وكه‌مكردنه‌وه‌ى ئه‌گه‌رى مردنى مرۆڤه‌كان\nبیل گەیتس و هاوسەرەكەی جیابوونەوە\nزانایان هۆشداری لە كارەساتێكی ژینگەیی دەدەن


له‌لایه‌ن: یوسف علی - به‌روار: 2019-08-29-16:20:00 - کۆدی بابەت: 74\nزەینەدین زیدان (بەفەڕەنسی: Zinédine_Zidane) ناسراو بە "زیزۆ" یاریزانی پێشووی تۆپی پێ. له (23ی حوزەیرانی 1972) له دایك بووه لەئێستادا وەک ڕاھێنەری یانەی ڕیاڵ مەدرید کاردەکات. بەیەکێک لەباشترین یاریزانەکانی مێژوو دادەنرێت. زێدان یاری درووستکەرێکی ناوەڕاستبوو بەھۆی تەکنیک و باشی کۆنتڕۆڵکردنی تۆپ دەناسرایەوە. زێدان یاری بۆ یانەکانی کان و بۆردۆی فەڕەنسی، یۆڤانتۆسی ئیتالی وە ڕیاڵمەدریدی ئیسپانی کردوە. لەسەر ئاستی یانەکان، زێدان براوەی دوو خوولی ئیتالییە لەگەڵ یۆڤانتۆس، ئەمەش بەرلەوەی لەساڵی 2001 بەبڕی 77٫5 میلیۆن یۆڕۆی پەیوەندی بکات بەیانەی ڕیاڵمەدرید کە ڕیکۆردی جیھانی بوو بۆ کڕینی یاریزانێک. لە ئیسپانیا، زێدان خوولی ئیسپانی وە جارێکیش خوولی یانە پاڵەوانەکانی ئەورووپای بردەوە لەساڵی 2002 کە لەیاری کۆتایی گۆڵێکی بەقاچی چەپی تۆمارکرد و بەیەکێک لەجوانترین گۆڵەکان دادەنرێت لەم پاڵەوانیەتییە. جگەلەوانەش بووەتە براوەی ئینتەرناسیۆنال کەپ و جامی سووپەری ئەورووپی.\nزێدان 108 یاری بۆ ھەڵبژاردەی فەڕەنسا کردووە. لەگەڵ ھەڵبژاردەکەی بووەتە براوەی جامی جیھانیی فیفای 1998، لەیاری کۆتایی مۆندیالی 98 توانی دوو گۆڵ تۆماربکات و ناو لەباشترین پێکھاتەی مۆندیالەکەش ھات. دواتر لەساڵی 2000، بووەتە پاڵەوانەی جامی نەتەوەکانی ئەورووپا، نازناوی باشترین یاریزانی پاڵەوانییەتیەکەشی وەرگرت. بەبردنەوەی جامی جیھانی 1998، زێدان بووە پاڵەوانی وڵاتەکەی و خەڵاتی لێجنی شەڕەفی وەرگرت لەلایەن حکوومەتەوە. ھەروەھا لەساڵی 2006، خەڵاتی باشترین یاریزانی جامی جیھانی بردەوە وێڕای ئەوەی لەیاری کۆتایی بەکارتی سوور کرایە دەرەوە و یاری کۆتایشییان دۆڕاند. دوای مۆندیالی 2006، زێدان وازی لەیاریکردن ھێنا بۆ یانە و ھەڵبژاردەکەی.\nزێدان چەندین دەستکەوتی دیکەی تاکەکەسی بەدەستھێناوە، لەوانە ناوی لەلیستی باشترین یاریزانەکانی 1998، 2000 و 2003ی فیفادا ھاتووە. لەساڵی 2003، خەڵاتی باڵۆندۆری بردەوە. لەساڵی 1996، باشترین یاریزانی خوولی فەڕەنسی دیاریکرا. لەساڵی 2001، باشترین یاریزانی خوولی ئیتالی. لەساڵی 2002، باشترین یاریزانی بیانی لە خوولی ئیسپانیا دیاریکرا. ساڵی 2004، زێدان ناوی لەلیستی فیفا 100 ھات کەلیستێک بوو لەلایەن یاریزان پێلێ دیاریکرا بۆ 100 باشترین یاریزانی تۆپی پێ کە لەژیاندان. زێدان لەو تەنیا 8 یاریزانەیە کە توانیویەتی ببێتە براوەی جامی جیھانی، خوولی یانە پاڵەوانەکانی ئەورووپا وە ببێتە براوەی باڵۆندۆر. زێدان باڵیۆزی قەتەڕ بوو بۆ پێشبڕکێکردن بۆ میوانداریکردنی جامی جیھانیی فیفای 2022. سەرەنجام قەتەڕ سەرکەوتووبوو لەو پێشبڕکێیە و بووە یەکەمین وڵاتی عەرەبی کە میوانداری مۆندیال بکات.\nلەدوای وازھێنان لەیاریکردن، زێدان بوون بەڕاھێنەری تۆپی پێی ھەڵبژارد. لەسەرەتادا بووە ڕاھێنەری یانەی لاوانی ڕیاڵمەدرید.بۆماوەی دووساڵ لەو ئەرکەی مایەوە تاکوو لە کانوونی دووەمی 2016 بەفەرمی بووە ڕاھێنەری یانەی ڕیالمەدرید. لەماوەی دوو وەرز و نیویدا لەگەڵ ڕیالەمدرید، زێدان بووە براوەی خوولی یانە پاڵەوانەکانی ئەورووپا بۆ سێجار لەسەریەک، جارێکیش خوولی ئیسپانیا وە جامی سووپەری ئیسپانی. دووجاریش جامی جیھانیی یانەکان، سووپەری ئەورووپی. لەساڵی 2017، لەلایەن فیفاوە، بەباشترین ڕاھێنەری ساڵ دەستنیشانکرا. لە ئایاری 2018، دەستی لەڕاھێنەرایەتی ڕیاڵمەدرید کێشایەوە. دواتر بەھۆی ئەنجامە خراپەکانی ڕیاڵمەدرید، لە ئازاری 2019 گەڕایەوە بۆ پلەی ڕاھێنەری یانەکە.\nلەماوەی ژیانی وەرزشی لەماوەی 506 یاری 96 گۆلی تۆمارکردووە وە لەگەڵ ھەڵبژاردەی تۆپی پێی فەڕەنسا 31 گۆلی تۆمارکردووە لەکۆی 108 یاریدا\nئەو یانانەی یاری بۆکردووە\nیانەی (کان) ی فەرِەنسی، لەنێوان ساڵانی 1988 و 1992.\nیانەی (بۆرِدۆ) ی فەرِەنسی، لەنێوان ساڵانی 1992 و 1996.\nیوڤانتۆس، لەنێوان ساڵانی 1996و 2001.\nرِیال مەدرید، لەساڵی 2001 - تاوەکوو وازی لەیاریکردن لەگەڵ یانەکان ھێنا لەساڵی 2006\nبۆیەکەمینجار لەساڵی 1994 پەیوەندی بەھەڵبژاردەکەوە کە فەڕەنسا بوو توانیان جامی جیھانیی فیفا لەساڵی 1998 بەدەست بھێنن وە پاش تەنیا دوو ساڵ لەساڵی 2000 توانیان جامی نەتەوەکانی ئەورووپا بەدەست بھێنن وە لەساڵی 2006 لە جامی جیھانیی فیفا پلەی دووەمیان بەدەست ھێنا دوای ئەوەی لەیاری کۆتایی بەرامبەر ئیتالیا دووچاری شکست ھاتن، بلێدانی یەکلایی کەرەوە. لەو یارییەدا "زینەدین زێدان" سەرێکی کێشا بەریزانی ھەڵبژاردەی ئیتالیا (مارکۆ ماتیرازی) لەخوولەی 110دا کەبووە ھۆی دەرکردنی لەیارییەکە، وەک ڕێزێک بۆ ئەو یاریزانە، لەکاتی گەڕانەوەیان بۆ فەڕەنسا، سەرۆکی ئەو کاتە (جاک شیراکی) داوای لە "زێدان" کرد کەچۆن جەلەکەی لە ماتیرزای داوە بەھەمان شێوە لێیبدات و ئەویش سەرێکی کێشا بە سەرۆکی وڵاتەکەی.\nھەڵبژاردەی تۆپی پێی فەڕەنسا 1994 2 2\nلەساڵی 2009 دوای ئەوە فلۆرەنتینۆ پیرێز ھەڵبژێردرا وەک سەرۆکی یانەی ڕیال مەدریدی ئیسپانی ناوبراو ھەستا بەدانانی زینەدین زێدان وەک ڕاوێژکاری یەکەمی خۆی وە بۆکڕینی یاریزان و بڕیارە چارەنووسازەکانیش بڕیاری زێدان وەردەگیرێت، وە ئێستا ڕاھێنەری یانەی ڕیال مەدریدە.\nپاڵەوانی جامی UEFA Intertoto لەساڵی 1955\nپلەی دووەم لە خولی ئەورووپا لەوەرزی 1995 - 1996\nدووجار خولی تۆپی پێی ئیتالیا 1995–1996، 1997-1998\nجامی سووپەری ئیتالیا 1997\nجامی سووپەری ئەورووپای 1996\nجامی ئینتەرناشیۆنالی 1996\nجامی UEFA Intertoto لەساڵی 1999\nخولی ئیسپانیا 2002–2003\nجامی سووپەری ئیسپانیا 2001, 2003\nخولی پاڵەوانەکانی ئەورووپا ی 2001–2002\nجامی سووپەری ئەورووپای 2002\nجامی ئینتەرناشیۆنالی 2002\nھەڵبژاردەی نیشتیمانی فەڕەنسا\nپلەی یەکەمی جامی جیھانیی فیفا لەساڵی 1998\nپلەی دووەمی جامی جیھانیی فیفا لەساڵی 2006\nخولی ئیسپانی ساڵی 2017 لەگەڵ ڕیاڵمەدرید:\nخولی پاڵەوانەکانی ئەورووپا 2015-2016-2017، 2018\nجامی سووپەری ئەورووپای 2016، 2017\nجامی جیھانی یانەکان 2016، 2017\nجامی سووپەری ئیسپانی، 2017\nخولی ئیسپانی، 2016-2017\nکانس 1988–89 خوولی فەرەنسی 2 0 0 0 — 2 0\nبۆڕدۆ 1992–93 خوولی فەرەنسی 35 10 4 1 — 39 11\nیۆڤانتۆس 1996–97 خوولی ئیتاڵی 29 5 2 0 10 2 41 7\nڕیال مەدرید 2001–02 خوولی ئیسپانی 31 7 9 2 9 3 49 12\n^ "Entreprise SCI Z 5 Istres à Aix-en-Provence (13290)" [Company SCI Z 5 Istres in Aix-en-Provence (13290)]. Figaro Entreprises (بە زمانی French). Société du Figaro. 15 December 2018. لە ڕێکەوتی 27ی کانوونی دووەمی 2019 ھێنراوە.\n^ "Zidane's lasting legacy". BBC Sport. Retrieved 20 April 2013."Zidane-is-greatest-football-player"/ "Zidane is greatest football player" Archived 21ی ئەیلوولی 2013, لە وەیبەک مەشین.. Fox Sports. Retrieved 20 April 2013.\n"Zinedine Zidane". BFM Business (بە زمانی French). لە ڕێکەوتی 27ی کانوونی دووەمی 2019 ھێنراوە.\nبابه‌ته په‌یوه‌ندیداره‌كان به : زه‌ینه‌دین زه‌یدان


به‌رپرسێ كومه‌لا ئه‌كادیمیێن سیاسی: ئه‌گه‌ر و سه‌ربوران پالداین بۆ ریفراندۆمێ | PDK LEQA 1\nدەستپگ / Facebook / به‌رپرسێ كومه‌لا ئه‌كادیمیێن سیاسی: ئه‌گه‌ر و سه‌ربوران پالداین بۆ ریفراندۆمێ\nبه‌رپرسێ كومه‌لا ئه‌كادیمیێن سیاسی: ئه‌گه‌ر و سه‌ربوران پالداین بۆ ریفراندۆمێ\nئه‌ڤرۆ د سمیناره‌كێ دا ل لژنا كوماته یا پارتی دیموكراتی كوردستان به‌حسێ ئه‌گه‌ر و هوكارێن پالده‌ر كو هه‌رێم به‌ره‌ڤ ریفراندۆمێ بری.\nئه‌ڤرۆ 22/8/2017 ئه‌میر ته‌ها به‌رپرسێ كومه‌لا ئه‌كادیمیێن سیاسی ل دهۆكێ د سمیناره‌كێ دا به‌حسێ ئه‌گه‌رێن ئه‌جامدانا ریفراندۆمێ ژلایی خه‌لكێ كوردستانێ ڤه بۆ به‌رهه‌ڤبوویێن وی هاته پێشكێشكرن.\nبه‌رپرسێ كومه‌لا ئه‌كادیمیێن سیاسی ل دهۆكێ گۆت: هه‌ر ژ ده‌ستپێكا ئاڤاكرنا ده‌وله‌تا عیراقێ و رۆلێ كوردان دوی ئاڤاكرنێ دا یێ به‌رچاڤ بۆ لێ كورد ب وه‌لاتیین پله دو دهاتنه دانان و سال بو سالێ و موكم بوونا وان ل ده‌سه‌لاتی دا كه‌تنه گیانێ كوردان و چ نه‌مای نه‌كرین هه‌تا درنده‌ترین كارێن هوڤانه بۆ ژناڤبرن و چه‌وساندنا مله‌تێ كورد ئه‌نجام دان.\nناڤبری دیاركر كوردان چ رێكێن دی نه‌مابوون ژبلی شوره‌ش و به‌رهنگاربونێ و ل ده‌ستپێكا گۆهورینێن عیراقێ و ئاڤاكرنا وێ مه كوردا ده‌ست ب ئاڤاكرنا وێ كر ل سه‌ر بنه‌مایێ وه‌لاتی بوونێ و هه‌ڤپشكی ئاڤا بكه‌ین، لێ وێ ژی ئه‌م كرینه وه‌لاتیین پله دو و هه‌رده‌ما بێهیز و پیدڤی بون دان ب هه‌بوونا مه دانایه لێ ده‌مێ هێزی و چ ماف ب مله‌تێ مه ب ره‌وا نه ددیت.\nئه‌میر ته‌ها به‌رپرسێ كومه‌لا ئه‌كادیمیێن سیاسی ل دهۆكێ د سمینارا خودا گۆت: پیدڤیه هه‌موو وه‌لاتیێن كورد باش ب زان بۆ بده‌ستڤه ئینانا هه‌موو مافین ره‌وایێن كوردان تاكه چاره‌سه‌ری ده‌وله‌تبون و ئه‌و بخو دشیت ژان و برینێن خو چاره بكه‌ت چونكو ل گه‌ل ده‌وله‌تا عیراقی چ گوهدان و هه‌ڤكاریكرن نه‌دهاتنه‌كرن، هه‌كه هه‌بانه ژی ب مه‌رج دكر.\nناڤبری دوپاتكر ب به‌لی و بۆ ریفراندۆمێ و پێنگاڤ هاڤێتن بۆ ده‌وله‌تێ پرانیا ئه‌و ئاریشه‌یێن نها نامین.\nنەڤ بابەتە (12) جارا هاتيە خواندن\nوەرزش تووشبوون بە شێرپەنجەی مەمک کەمدەکاتەوە\nقەیس خەزعەلی ب پیان ڤە ل سەر ئالایێ ئەمریکا را چوو


ئیبراهیم كاڵن: لكاندنی دۆڵی ئوردون بەخاكی ئیسرائیلەوە هەنگاوێكی نوێی داگیركاریە\nگوته‌بێژی سه‌رۆكایه‌تی كۆماری توركیا ئیبراهیم كاڵن سەبارەت بە لێدوانی حكوومه‌تی نوێی ئیسرائیل له باره‌ی دروستكردنی یه‌كه‌ی نیشته‌جێبوون له كه‌ناری خۆرئاوا و لكاندنی دۆڵی ئوردن به خاكی ئیسرائیله‌وه، هه‌نگاوی نو‌ێی سیاسه‌تی داگیركاری ئیسرائیله.\nئیبراهیم كاڵن له راگه‌یه‌ندراوێكدا، كاردانه‌وه‌ی نیشان دا لە هەمبەر پلانی داگیركاری ئیسرائیل له كه‌ناری رۆژئاوا و جه‌ختی له‌وه كرده‌وه كه هه‌ر هه‌وڵ و پلانێك مافه‌كانی گه‌لی فه‌ڵه‌ستین نادیده بگرێت، مه‌شروعیه‌تی نییه.\nله به‌شێكی راگه‌یه‌ندراوه‌كه‌ی گوته‌بێژی سه‌رۆكایه‌تی كۆماری توركیادا هاتووه ''لێدوانی حكوومه‌تی نوێی ئیسرائیل له باره‌ی یه‌كه‌ی نیشته‌جێبوون له كه‌ناری خۆرئاوا و لكاندنی دۆڵی ئوردن به خاكی ئیسرائیله‌وه، هه‌نگاوی نو‌ێی سیاسه‌تی داگیركاری ئیسرائیله''.


16:12 - 14 Adar 2018\nکوردستان میدیا: یەکێک لە جاشە ناوزڕاوەکانی سەر بە سپای پاسداران لە ناوچەی مەرگەوەڕی شاری ورمێ کوژرا.\nبەپێی هەواڵی گەیشتوو بە ماڵپەڕی کوردستان میدیا، ئێوارەی ڕۆژی سێشەممە ڕێکەوتی ٢٢ی ڕەشەمە، چڵکاوخۆری ناوزڕاوی سپای پاسداران مامڵ پوورمحەممەدی خەڵکی گوندیباوانسەر بە ناوچەی مەرگەوەڕ لەلایەن هەڵۆکانی زاگرۆسەوە کوژرا.\nئەو ئەندامەی سپای پاسداران بە هۆی دەستڕێژی گوللە و قورسی برینەکەیەوە کوژراوە.\nلە ڕاگەیەندراوی هەڵۆکانی زاگرۆسدا هاتووە: ناوزڕاوی جاش، مامەڵ محەممەدی کوڕی جەمیل خەڵکی باوانی مەرگەوڕ بە تاوانی دەستەمۆیی و سیخوڕی بۆ چەکدارە سەرکوتکەرەکانی کۆماری ئیسلامی، ئەزیەت و ئازاری لاوان و تاڵان و بڕی کاسبکارانی هەژاری ناوچەکە، گوشار و ترس و تۆقاندنی لاوان و بەهۆیەوە ڕاکێش کردنیان بۆ نێو ڕایلکەی سیخوڕیی بەسیج، لە لایەن هەڵۆکانی زاگرۆس پۆلی مەرگەوەڕ بەسزای تاوانەکانی گەیشت.\nبەپیی ئەم هەواڵە مامەڵ لەو خۆفرۆشانە بووە کە سەرەڕای چەند جار وریاکردنەوە و داوای وازهێنان لە کردەوە دژی‌گەلییەکانی، هەروا درێژەی بە گوێ لەمستی بۆ دەسەڵاتدارانی ڕێژیم لە ناوچەکە دەدا، هەر بۆیە سەرلە ئێوارەی ڕۆژی ٢٢ی ڕەشەممە بڕیاری سزادانی لە لایەن هەڵۆکانی زاگرۆسەوە درا و گوللە باران کرا.\nلە کۆتایی ڕاگەیەندراوەکەشیاندا هاتووە: بەم هۆیەوە جارێکی دیکەش هەڵۆکانی زاگرۆس هەموو ئەو چەکدارانەی کەوتوونەتە داوی پیلانەکانی دەوڵەتی تاران بۆ سەرکوت و ئازاری گەلەکەیان وشیار دەکاتەوە کە کۆتایی بە خزمەت کردنی داگیرکەرانی ماف و ئازادییەکانی گەلەکەیان بێنن، بە پێچەوانەوە لە لایەن هەڵۆکانی زاگرۆسەوە بەسزای تاوانەکانیان دەگەن.\nلە چەند ساڵی ڕابردوودا و بەتایبەت پاش ڕاگەیاندنی خەباتی نوێی ڕۆژهەڵات ناسراو بە ڕاسان بەشێکی بەرچاو لە جاش و خۆفرۆشەکانی سەر بە ڕێژیم لەلایەن خەڵکی کوردستان و لاوانی دەروەستی کورد بە سزای کردەوە شەرمێونانەکانیان گەیشتوون.


کورد یەکێکە لەو نەتەوانەی کە بە هۆکاری جۆراوجۆر تا ئێستا نەیتوانیوە وڵاتێکی یەکپارچەی بۆ خۆی هەبێت و بتوانن لە یەک سنوور و لە ژێر یەک ئاڵادا کۆببێتەوە. دەتوانین بڵێن یەکیک لە سەرەکیترین هۆکارەکانیشی بوونی دەستی دەرەکی وڵاتە زل هێزەکانە کە بە درێژایی مێژوو بەردەوام بە پاساو و بیانووی جیاواز لە بواری جوغرافیدا دابەشیان کردووە بەسەر وڵتانی ژێر دەستی خۆیاندا. ئەگەرچی ئەو دابەشکارییە نەیتوانیوە هەست و سۆزی نیشتمان پەروەری و نەتەوە پەرەستی لەنێوان کوردەکاندا لاواز بکات و بە پێچەوانەوە بۆتە پاڵنەرێک بۆ ئەوەیکە زیاتر لە پێشتر گرنگی بە پرسی نیشتمان پەروەری و نەتەوە پەرەستی خۆیان بدەن. بەڵام ئەوەی ڕوون و جێی سرنجە ئەوەیە کە ژێر دەستەیی و چەوساندنەوەی کورد لەلایەن نەیاران و وڵاتانی داگیرکەر بەربەستێکی حاشا هەڵنەگر بووە بۆ پێکەوەنانی وڵاتێک و نیشتمانێک بۆ ئەو نەتەوە زوڵم لێکراوە.\nبە شیوازێکی بەرچاو دابەشکاری خاکی کورد بەسەر دوو قۆناغدا تێپەڕدەبێت، یەکەم لە ساڵەکانی ١٥١٤ی زایینی لە ئاکامی شەڕی چاڵدراندا کە لەنێوان دوو ئیمپراتۆری ئێران بە ڕیبەری شائیسماعیلی سەفەوەی و عوسمانییەکان بە ڕێبەری سوڵتان سولەیمان ڕوودەدات بەشێک لە ئێران کە باکوری کوردستان لە خۆ دەگرێت دەکەوێتە ژێر دەسەڵاتداری تورکەکانی عوسمانی، دووهەم لە ساڵی ١٩١٨ی زایینی و کۆتایی شەڕی جیهانی یەکەم کە فەڕانسە و بریتانیا دوو وڵاتی براوەی شەڕەکە بوون بە ڕاسپاردنی نوێنەرانی خۆیان بە ناوی ساکس لە بریتانیا و پیکۆ لە فەرانسەوە هاوپەیمانییەک واژۆ دەکەن کە تێیدا خاکی ئیمپراتۆری عوسمانی بەسەر خۆیاندا دابەش دەکەن و ئەوجارە لە جیاتی دوو پارچە، کوردەکان بە سەر چوار وڵاتی ئێران، تورکیە، عێراق و سوریەدا دابەش دەبن. \nهەر ئەو دابەشکارییە وادەکات جگە لە یەک دووربوونەوەی کوردەکان و دانانی سنور لە نێوانیاندا بە درێژایی ساڵیانێکی زۆر لە ژێردەسەڵاتی داگیرکەراندا، زۆربەی تایبەتمەندییە هاوبەشەکان گۆڕانکاریان بەسەردا بێت و بەرژەوەندیەکانیش سنووردارتر ببنەوە. ئەگەرچی هەوڵدان و ئامانجی کوردستانی گەورە و یەکگرتوو لە ناو دڵی هەر تاکێکی کورد دا گەشە دەکات، بەڵام بارودۆخی سیاسی و کولتوری و پێگەی سیاسی و کۆمەڵایەتی زۆر شت دەگوڕێت و وادەکات هەر پارچەیەک ڕێگا و ستراتژیەکی بۆ گەیشتن بە ئامانجی گشتی بگرێتە بەر. \nبە تێپەڕ بوونی کات و گۆڕانکاریەکانی ناوچە و جیهان، هاوکێشەکان دەچێتە قۆناغێکی ترەوە، لە ناو هەر پارچەیەک بە پێێ ویست و پێگەی سیاسی و بەرژەوەندییەکان و لێکدانەوە سیاسی و لۆکاڵیەکان ئەحزابی جۆراوجۆر بە ئامانجی گرتنەدەستی دەسەڵات بۆ سازکردنی وڵاتێکی کوردی دێنە گۆڕەپانی سیاسییەوە و هەوڵ دەدەن پاڵپشتی خەڵک بەدەست بێن. بەردەوام حیزبەکان بە چالاکی جۆراوجۆر هەوڵیان داوە کە لەژێر دەسەڵات و چەپۆکی داگیرکەران بێنە دەرێ و وڵاتی خۆیان بەرەو سەربەخۆیی بەرن و لەم ڕێگایەشدا هەوڵیان داوە پاڵپشتی پارچەکانی تریش بکەن و لە هەل و مەرجەکاندا و لە کاتی پێویست بە یارمەتی و پاڵپشتی مەعنەوی و مادی و بگرە هێزیش یارمەتی دەری یەکتر بن و هەر ئەو هاوکاریانە بۆتە هەوێنی سەرکەوتنەکان لە زۆر بواردا.\nبەڵام ئەوەی جێی سەرنجە ئەوەیەکە تەنیا هێز و چالاکی و بوونی مێژوویەکی کۆنی سیاسی و خەبات، ناتوانێت ئەو گۆڕانکاریە چاوەڕوانکراوە بەدی بێنێت. خوڵقانی ڕووداوێک بۆ ئەوەیکە بتواندرێت ئەو تایبەتمەندیانەی تر وەک مێژوو و ستراتژی و هتد... تێیدا کاریگەر بێت، پێویستە بۆ بە ئامانج گەیاندنی هەر خەباتێک. لە سێ پارچەی کوردستان کەم و زۆر ڕووداوەکان واها بوون کە هەلەکە بڕەخسێت بۆ ئەوەیکە بتواندرێت خەبات و چالاکییەکان بە ئاڕاستەیەکیتردا تێبپەڕیت و تا ڕادەیەکی زۆر بتوانن کاریگەریان لەسەر چارەنووسی خۆیان هەبێت وەک دەبیندرێت کە لە کوردستانی باشوور سیستمی فیدراڵی چەسپاوە و کوردەکانیش هەرێمێکیان بۆ خۆیان هەیە و خەبات لەو پارچەیە چۆتە قۆناغێکی ترەوە و نابێت ئەوەش لە بەرچاو نەگیرێت کە کاریگەری پارچەکانی تر لەو سەرکەوتنە تا چ ڕادەیەک بووە و تا چ ڕادەیەک هەوڵی خۆیان چڕ کردۆتەوە بۆ سەرکەوتنی خەبات لەو پارچەیەدا.\nئەوەی لێرەدا زیاتر جێی باسە و باشترە ڕوونتر ببێتەوە خەبات و چالاکی لە کوردستانی ڕۆژهەڵاتە کە بەداخەوە دوای گواستنەوەی بنکە و چالاکی و خەباتی ئەو پارچەیە بۆ دەرەوەی سنوورەکانی ئێران، پێدەنێتە قۆناغێکی زۆر دژوارەوە. وەک ڕوونە و لە بەرچاوە لەو چاند ساڵەی ڕابردوودا پرسی کورد زیاتر لە جاران بۆتە پرسێکی جیهانی و نێودەوڵەتی و زیاتر لە جاران ناوی دەرکەوتووە، بەڵام بەداخەوە کوردستانی ڕۆژهەڵات لە هەڵسەنگاندن لە گەڵ پارچەکانی تردا زۆر ناوی بەدەرەوە نییەوە و کەمتر لە ناو شڕۆڤە و تۆژینەوە سیاسییەکان لە ئاستی جیهانی و نێودەوڵەتیدا ناوی بەدەرەوەیە، هەرچەند دڵخۆشکەرە کە کە بە گشتی کورد و بە تایبەت ڕووداوەکان لە کوردستانی باشوور، باکور و ڕۆژئاوا توانیویانە ناوی کورد تا ڕادەیەک بە جیهان بناسێنن، بەڵام بۆ ئێمە جێی سەرنجە بۆچی کوردستانی ڕۆژهەڵات نەیتوانیوە ئەو ئاستە لە سەرنجی دەرەکی بۆ خۆی ڕابکێشیت. \nئەوەی دڵخۆشکەرە ئەوەیە کە لە ساڵی ٢٠١٥ی زایینیدا لە کاتێکدا کە کۆمەڵەی شۆڕشگێر هەوڵی بەستنی کۆنفڕانسێکی دەدا بۆ باس لە سەر کوردستانی ڕۆژهەڵات ، ڕێکخراوی unpo کە ڕێکخراوێ نەتەوە بێ دەوڵەتەکانە لە سازمانی نەتەوە یەکگرتووەکان، لە وڵاتی هۆلەند و لە یەکێک لە هۆڵەکانی پاڕڵمانی ئەو وڵاتە کۆنفراسێک لە ژێر ناوی دادپەروەری بۆ کوردستانی ڕۆژهەڵات ڕێکدەخات کە نوێنەری زۆربە هەرە زۆری حیزبە ڕۆژهەڵاتییەکان و کەسایەتییە سیاسییەکان و نوێنەری پارلمانی هۆلەند و و هەروەها کەسایەتی بە ناوبانگی هەر چوارپارچەی کوردستانی تێدا بەشدار دەبێت کە لەم کۆنفرانسەدا هاوڕێ عەبدوڵڵا موهتەدی سکرتێریی گشتی کۆمەڵەی شوڕشگێر لە سەر ئەو بابەتە دەدوێت و بابەتی ڕۆژهەڵات تەوەری کە پێشتریش باسی لێکرد بوو بە ڕوونی دەی وروژێنێت و لەسەری دەدوێت. لە دوای ئەو لێدوانەدا لە زۆربەی کۆبوونەوەکاندا ڕۆژهەڵات تەوەری و پێویستی ئێستای ڕۆژهەڵات بەو بابەتە و گرنگێەکەی دەبێتە چەمکێکی سەرەکی کە دواتر کاریگەریە ئەرێنیەکانی زیاتر دەردەکەوێت. \nڕۆژهەڵات تەوەری باس لەوەدەکات کە پرسی کورد لە کوردستانی ڕۆژهەڵاتیش بوونی هەیە و دەبێت ڕەچاوی زوڵم و خواست و خاک و خەڵکی ئەو پارچەیەش لە کوردستان بکرێت. نابێت ئەو پارچەیەش لە کوردستان بە پاساوی خەبات و چالاکی و بەرژەوەندی لە پارچەکانی تر داپۆشترێت و پشت گوێ بخرێت و کەمڕەنگتریش بکرێتەوە. ئەگەر لە بواری دانیشتوەکانیشی باسی بکەین بە لە خۆ گرتنی زیاتر لە ١٠ میلیۆن کورد لە دوای کوردستانی باکوڕ خەڵکێکی بەرچاو لە کوردان لە خۆدەگرێت. بەڵام چەند حیزبێک بە پروپاگەندە و چواشەکاری و بە لارێدا بردنی خەباتی ڕۆژهەڵات هەوڵدەدەن ڕاستییەکان نەبینن و خۆڵ لە چاوی خەڵک کەن و بڵێن ڕۆژهەڵات تەوەری تەنیا لە بەرژەوەندی ڕۆژهەڵات دایە و پرسی کورد تێیدا بوونی نییە. بەڵام زۆر ڕوونە کە بەرژەوەندی هەر پارچەیەک لە کوردستان بەرژەوەندی پارچەکانی تر مسۆگەر دەکات و تەواوکەری یەکترن، دەتوانین وەک مرۆڤێک سەیری کەین کە کۆی ئەندامانی لەشی ئەو مرۆڤە تەواوکەری یەکترن و مرۆڤێکی سالم و تەندروست بەرهەم دەهێنن و لاوازی و نەبوونی هەر ئەندامێکیش دەبێتە هۆی کێشە و دوا کەوتووی ئەو مرۆڤە، کوا بوونی دەستێکی بەهێز واتای ڕەتکردنەوەی قاچە و ئایا بە بوونی قاچێکی بەهێز مرۆڤەکە لاواز دەبێت یان خود گەشەدەکات. کەواتە پرسی ڕۆژهەڵات تەوەری نەک هەڵە نیە بەڵکوو پێویستە و دەبێت چۆن لە ڕابردوودا حیزبە ڕۆژهەڵاتییەکان و خەڵک و کۆمەڵگا پاڵپشت و داکۆکی کاری بەرژەوەندی پارچەکانی تر بوون، ئێستاش کە هەلەکە گونجاوە و پرسی کورد زیاتر لە جاران لە بەرچاوە، واباشترە نەک دژایەتی ئەو بابەتە نەکرێت بگرە هەوڵی بۆ بدرێت و پاڵپشتی زیاتری بکرێت .\nتا ئەو دوایانەی کە هاوڕێ عەبدوڵڵا موهتەدی زۆر بە ڕوونی و ڕاشکاوانە باس لەو پرسە گرنگە دەکات کەمتر هەوڵدراوە ڕوونبکرێتەوە و باسی لێبکرێت، بەڵام بەڕاستی بۆ ئێمە دەبێت لە ئاستی مافێکی ڕەوای خەلکی کوردستانی ڕۆژهەڵات شەرمێونی و بێدەنگی هەڵبژێرین و هەوڵ نەدەین ئێمەش خەڵکەکەمان، خاکەکەمان ، شەهیدەکانمان و ستراتژی و بگرە کلتوری سیاسی و مەدەنی خۆمان بە جیهان بناسێنین. بۆ چی ڕەوایە حیزبی پارچەکانیتر لەگەڵ دەسەڵاتدارانی ئێران پەیوەندی سیاسی و ئابوورییان هەبێت و هەروەها کۆمەڵەش ئەو مافەیان بۆ بە حەق بناسێت، بەڵام بۆ لە لایەن ئێوەوە ڕەوا نەبێت بۆ ئێمە و خۆشمان بۆ خۆمانی بەڕەوا نەزانین کە لە چوارچێوەی بەرژەوەندی کوردستانی ڕۆژهەڵات بێ سازش لەسەر بەرژەوەندی پارچەکانی تر لەگەڵ دەسەڵاتدارانی تورکیە، عێراق و سوریە پەیوەندییەکی گشتگیری سیاسیمان هەبێت.\nڕاستە کورد بە گشتی چوار دوژمنی سەرەکی لە چوار وڵاتی جیاوازدا هەیە و دەبێت هەوڵ بدرێت کە بە پاڵپشتی پارچەکانی تر سەرکەوتووی بۆ هەموو کورد بێتە ئاڕاوە، بەڵام ئەوەی ڕوونە ئەوەیە هەروەک کێشەی کوردی کوردستانی باکور دەسەڵاتداری تورکیەیە و کێشەی سەرەکی کوردستانی ڕۆژئاواش دەسەڵاتدارانی سوریەن، کێشەی کوردی ڕۆژهەڵاتیش لە ئێران چارەسەر دەکرێت و مافی خۆیەتی ئەویش لە ڕۆژهەڵات بۆ خەبات و گەیشتن بە ئامانجەکانی خۆی ڕێکارە سیاسی و نێودەوڵەتییەکان بگرێتە بەر و نابێت و ناتوانێت چاوەڕوانی پێدانی دەرفەت لە لایەن پارچەکانی ترەوە بێت بۆ خەباتی خۆی، هەرچەند وەک تا ئێستاشی لەگەڵ بێت و لە داهاتووشدا دەیکات بەردەوام پاڵپشتی کوردی هەر سێ پارچەکەی تریشی بووە. ئەگەر كوردستانی ڕۆژهەڵات ژێر چەپۆکە و ژێردەست بێت دەتوانێت بەرژەوەندی پارچەکانی تر بپارێزێت یان کوردستانێکی ڕۆژهەڵاتی بەهێز و سەربەخۆ، بەدڵنیایەوە ، کوردستانێکی ڕۆژهەڵاتی بەهێز نەک هیچ مەترسیەکی بۆ بەرژەوەندی پارچەکانی تر نییە بەڵکوو کورد بەهێزتردەکات و دەبێتە پێگەیەکی سیاسی بۆ کورد.\nئەگەر چاو لەو خۆپیشاندانەکانی چەند ڕۆژی ڕابردوو لە کوردستانی ڕۆژهەڵات بکەین زۆر بەجوانی پێویستی ڕۆژهەڵات تەوەری خۆی دەنوێنێت، لە ڕۆژانی ڕابردوودا کۆمەڵێک خۆپیشاندان لە ئێران دەستی پێکرد کە زۆر بەزوویی و خێرا کوردستانیشی گرتەوە، لەم خۆپیشاندانانەدا دەیان کەس لە شارەجیاجیاکانی کوردستان شەهید کران و بە سەدان نەفەریش برینداربوون و یان دەستبەسەر کران، ئەم خۆپیشاندانانە لە چەند ساڵی ڕابردوودا لە بواری گشتگیری و هاوئاهەنگی بێ وێنە بوو و هەروەها دۆخی جیهانی پرسی کوردیش لە ئاستێکی زۆر باشدا بوو، بەڵام بەداخەوە پاڵپشتی و داکۆکی لە خۆپیشاندەران لە لایەن پارچەکانی تری کوردستانەوە نەکرا و ڕۆژهەڵات وەک هەموو کات تەنیا ماوە، بەڵام ئەگەر چاو لە ڕووداوەکانی مانگی پێشوو لە کوردستانی ڕۆژئاوا بکەین کە بە هۆی سیاسەتی نادروستی حیزبێکەوە کە دەست تێوەردانی لە ڕۆژائاوادا کرد و ئەرتەشی تورکیە هێرشی کردە سەر کوردەکانی ڕۆژئاوا، سەرجەم میدیا و هەواڵەکان ئەو پیشەلکارییەی تورکیەییان کردە ئامانج و لە ناو جیهاندا دەنگی داوە، لەم پشتگیریانەدا خەڵک کوردستانی ڕۆژهەڵاتیش زۆر بە گڕ و تینێکی زیاتر لە پارچەکانی تر ڕژانە سەر شەقامەکان و هاوخەمی و پاڵپشتی خۆیان بۆ کوردەکانی ڕۆژائاوا دووپات کردەوە. یان ئەو حماسەیەی کوردەکانی ڕۆژهەڵات لە گەمارۆی کۆبانیدا لە شەقامەکان گێڕایان و یارمەتیان بۆ کۆ دەکردنەوە لەبیر نەکراوە. گەر کاتی ڕفڕاندومی کوردستانی باشووریش بخەینەوە بەر چاو دەبینن کە چۆن حیزب و جەماوەری ڕۆژهەڵاتی پاڵپشتی خۆیان دەربڕی و لە نێوان هەڕەشەی کۆماری ئێسلامی ئێراندا کارنەواڵی شادی و خۆشیان دەگێڕا و لە خەڵکی باشوور پێیان خۆشتر بوو. بۆ پاڵپشتی لە پارچەکانی تر بۆ ئێمە ئەرکە و بۆ ئەوان بڤەیە و بگرە نەشیاوە. بە زەق کردنەوەی ڕۆژهەڵات تەوەری و هێنانە بەرچاوی خەباتی نەپچڕاوەی کۆمەڵە و سەرجەم حیزبەکانی ڕۆژهەڵات ئێمەش دەتوانین ناوی هەزاران شەهیدی بێنازی ڕۆژهەڵات و سەدان دایکی جەرگ سووتاوی ئەو وڵاتە و زامی دڵی هەزاران لاو و گەنجی ڕۆژهەلاتم تا ڕادەیەک سارێژ بکەینەوە و دەنگی کاک فوئاد لە کانی میرانەوە بگاتە جیهان و بە کوردی پارچەکانی تر بڵێم من یەکەم شەهید و سەرکردەم، خانەی موعینی لە پارچەکانی تردا بۆ پاڵپشتی کورد دا، کەواتە منیش زام و خەم و خاک و شەهید و شۆڕش و ستراتژی و کولتوری سیاسی خۆم هەیە و کێشەی سەرەکی من ڕژیمی کۆماری ئیسلامییە لە تاران و نامهەوێت تۆ لە جیاتی من خەباتم بۆ بکەی پاڵپشتی مەعنەوی و هەستەکانتان بۆ من بەسە من خۆم وەک هەمیشە خەباتی خۆم دەکەم و سەرکەوتوویی و ئازادی خاکی کوەردستانی ڕۆژهەڵات لە نۆرە و سەرەی ڕزگاری هیچ پارچەیەکی تردا نامێنێتەوە و ئێمەش شان بە شانی هەموو کوردان بۆ کوردستان لە ڕۆژهەڵاتەوە خەباتمان بەردەوام و نەپچڕاوەیە.\nبەداخەوە حیزبەکانی پارچەکانی تر نەئەوەیکە پاڵپشتی بەرژەوەندیەکانی کوردستانی ڕۆژهەڵات ناکەن بەڵکوو خەڵک چەواشە دەکەن و لە میدیا و ڕاگەیاندنەکاندا وا دەنوێنن کە حیزبەکانی ڕۆژهەڵات تەنیا لێرە خەریکی ژیان و بەڕێکردنی کاتن و هیچ چالاکییەکی تریان نییە و لاوان و گەنجانیان لێیان نا ئۆمێد بوون و لێیان کشاونەتەوە، بەڵام نابینن کە بەردەوام لاوانی ڕۆژهەڵات پەیوەست دەبن بە ڕێزەکانی پێشمەرگە و نایان هەوێت بزانن کە ئەگەر ئازادییەکی کەمیش لە کوردستانی ڕۆژهەڵات هەبێت ئەوە بەرهەمی ئەو بنکە سیاسی و نزامییەیە کە کۆمەڵە و حیزبە ڕۆژهەڵاتییەکان لەدەرەوەی سنوورەکانیان بە درێژایی تەمەنیان دەیپارێزن. ئەوە تەنیا خۆڵ لە چاوی خەڵک کردنە، ئەوان خۆیان چاکتر دەزانن کە تەنیا هێز و مێژووی خەبات و ستراتژی و هتد.. ناتوانێت گۆڕانکاری لە وڵاتێکی بەربڵاو و بەهێزدا پێک بێنێت و دەبێت چاوەڕوانی دەرفەت و هەلی گونجاو بی تا بتوانی ئەو تایبەتمەندیانە بخەیە ڕوو و کەڵکیان لێ وەر بگری و هەر بۆیە بوونی ئێمە لە کوردستانی باشوور خۆ تەیار کردن و ئامادەکردنە بۆ ئەگەری خوڵقانی هەر هەلێک و ئەوکات دەردەکەوێت چێکراوە و دەکرێت. ئەوەش ڕوونە هیچ حیزبێکی سیاسی لە جیهاندا نییە کەم و کورتی و نەبێت و ڕەخنە هەڵنەگرێت، بەڵام بە تەواوی ئەم لەمپەڕ و کۆسپ و تەگەرانەی لە سەر ڕێگای کۆمەڵەدا بووە ئێستاش لە گۆڕەپانی سیاسی ناخۆ و جیهاندا قسەی بۆ کردن هەیە و لە هاوکێشەکاندا قورسایی خۆی هەیە بە دڵنیایەوە کات زۆر شت دەسەلمێنێت و دیاری دەخات وەک ئێستاش زۆر شت ڕوونە.


ئاژانسی ده نگو باسی کوردستان: نامه‌ى دایکى زیندانیه‌کى مانگرتوو؛ چه‌ند رۆژه چاوه‌ڕێی مردنی رۆڵه‌کانمم\nنامه‌ى دایکى زیندانیه‌کى مانگرتوو؛ چه‌ند رۆژه چاوه‌ڕێی مردنی رۆڵه‌کانمم\nمانگرتنی زیندانیان تادێت به‌فراوانتر ده‌بێت و له ئێستادا له نزیکه‌ی (75) زینداندا زیاتر له (10) هه‌زار زیندانی له مانگرتنی بێ واده دان. له به‌رده‌م ده‌رگای زۆرێک له زیندانه‌کانیشدا گه‌لی کورد به چالاکی جۆراوجۆر پشتیوانی له‌چالاکی زیندانیان ده‌که‌ن.\nیه‌کێک له‌وانه دایکی یه‌کێکه له‌و زیندانییه مانگرتووانه که له‌به‌رده‌م ده‌رگای زیندانێکدا خۆوته‌نی چه‌ند رۆژێک له‌به‌ردیواری زینداندا چاوه‌ڕێی مردنی رۆڵه‌کانێتی. نامه‌که‌ی ئه‌و دایکه که به وشه‌ی (من دایکم) ده‌ست پێده‌کات و به‌شێوه‌یه‌کی زۆر توند هاوار له‌دژی بێده‌نگی به‌رامبه‌ر به داخوازییه‌کانی مانگرتووان ده‌کات.\nله نامه‌که‌یدا هاتووه:"ئه‌وه چه‌ند رۆژه له‌به‌ر دیوارى زیندانم چاوه‌رێی مردنى رۆڵه‌کانمم، من دایکم ده‌نگى قوڕه‌ى سکى رۆڵه‌کانم دێته به‌ر گوێم به‌ڵام هیچم له ده‌ست نایه‌ت . ته‌نیا ده‌توانم لێره راوه‌ستم. راده‌وه‌ستم ته‌نیا بۆ ئه‌وه‌ى رۆله‌کانم بزانم که له ته‌نیشتیانه‌وه‌م و له‌گه‌ڵیانم، ئه‌ى مرۆڤایه‌تى چۆن ئه‌وانم هێنایه دنیا ئه‌واش خاوه‌نداریان لێ ده‌که‌م."\nمن دایکم و په‌راسووه‌کانم بۆته شیشی زیندان\nله به‌رده‌وامی ئه‌و نامه‌یه‌دا هاتووه:"من دایکم منداڵه‌کانم له ناوه‌وه‌ن، منیش له زیندانى ده‌ره‌وه‌م، بێ ئه‌وان ژیان بۆ من زیندانه. په‌راسووه‌کانم بۆته شیشه‌کانى زیندان، من له خه‌ومدا کاتى منداڵێتى رۆڵه نازداره‌که‌مم بینى، تۆ زۆر بچوک بوى، تۆ هێشتاش بۆ من بچوکى به‌ڵام ده‌ڵێن تۆ گه‌وره بویت و تاوانت کردووه ، تۆى هاویشتۆته زیندانى غه‌دار.\nدایکت بمرێ رۆڵه.. ده‌زانم تۆ بۆ من جه‌سته‌ت ڕووبه‌ڕوى مه‌رگ کردۆته‌وه. ده‌زانم تۆ حه‌ز له برسێتى ناکه‌ى به‌ڵام بۆ باوه‌ڕى خۆت ده‌توانی هه‌رگیز نه‌خۆى. من تۆم وه‌ک پۆڵا مه‌زن کرد. من ده‌زانم ده‌یانه‌وێ جه‌سته بڕزێنن، نازانم چه‌ند رۆژه لێره‌م، له‌به‌ر ئه‌وه‌ى که رۆڵه‌که‌م رۆژ و شه‌وم لێ بووه به‌یه‌ک. هه‌موو ساتێک دوعا ده‌که‌م که خوا ڕه‌حمێکمان پێ بکات، دۆعا ده‌که‌م که ئه‌م حاڵ و ئه‌حواڵه‌مان ببینێ و، ئه‌و غه‌دارانه بێنێته سه‌ر ڕێ. خوایه تۆ گه‌وره‌ى. تا ئه‌مرۆ تۆ چۆنت ویست به‌نده‌یه‌کى وه‌ها بووم ، تۆ له سه‌ره‌وه من ده‌بینى. نه من که‌سم عه‌زیه‌ت داوه، نه مافى که‌سم خواردووه. نه رۆژێک له رۆژان بونى تۆم له یاد نه‌کردووه. مه‌گه‌ر تۆ ئێمه‌ت له یاد کردووه؟ که ئه‌وه‌نده زوڵم و زۆرداریمان لێ ده‌کرێ و تا دێت زیاتر ده‌بێ. مه‌گه‌ر خوایه ئه‌و دڵ ره‌شانه ئه‌م دونیایان داگیر کردووه، چ دایکێک ده‌یه‌وێ که رۆله‌که‌ى له به‌رچاوى بتوێته‌وه، تۆ چۆن ئه‌وه قه‌بوڵ ده‌که‌ى؟ له ناچارى دا نازانم چى ده‌ڵێم، دڵى من له ناو زیندان دایه و، وه‌ک گه‌ڵاى پایزى لێهاتووه وه‌ک ئه‌وه‌ى وشک بوبێ و، کێ دێ پێى پیا ده‌نێت.\nهیچ ده‌نگێک له رۆله‌که‌مه‌وه نایه‌ت . مه‌گه‌ر مرۆڤایه‌تى مردووه ؟ یان من که‌ڕ بووم . به‌ڵام رۆڵه‌که‌م ده‌نگى قۆڕه‌ى سکت دێته لام. هه‌ر که چاوم لێک ده‌نێم له مێشکمدا ده‌نگ ده‌داته‌وه و، شێتم ده‌که‌ن . راده‌چڵه‌کێم و به ترسه‌وه وشیار ده‌بمه‌وه، له ترسى مردنت دڵم ده‌له‌رزێ، به‌رخۆدانى بکه نازداره‌که‌م رۆژانى ڕه‌ش ده‌بورێن و وه‌کو جاران ده‌چینه‌وه گونده‌که‌مان.\nبه‌هیوام ، تۆش هیوات هه‌بێ ، لێره‌م و به هیوا و چاوه‌روانى رۆڵه نازداره‌که‌مم و ، ئیشک ده‌گرم بۆ تۆ و ، ئه‌و رۆلانه‌ى نازدارى دایکیانن ، ده‌نگم ببیسته به قوربان ده‌نگم ببیسته"\nله لایه‌ن ئاژانسی ده نگو باسی کوردستان ajansknews kl. ۸/۰۳/۱۳۹۱ ۰۸:۵۳:۰۰ قبل‌ازظهر


كورته فیلم - ترسناك - خه‌یاڵی Santa (2013)\nباس لە ژیانی ئەندازیارێکی بینیاکاری سەرکەوتوو دەکات بە ناوی (ئایڤن لۆک)، کە لە ناکاو ژیانی گۆڕانێکی زۆری بەسەردا دێت کاتێک کە لە ڕێگای پەیوەندییەکی تەلەفۆنییەوە دەزانێت ئەو ئافرەتەی کە ساڵێک پێشتر لەگەڵی خەوتووە خەریکە منداڵی ئەو دەهێنێتە دنیاوە...\nدرامی Locke (2013)\nچیرۆکی کرۆنۆس و خۆشەویستیە چارەنوسە خراپەکەی بۆ خاتوونێک بەناوی دالیا، کە سەما دەکات لەسەر دیمەنیێکی سەیر لە تابلۆکەی دالیەوە وەرگیراوە\nكورته فیلم - ئه‌نیمه‌یشن Destino (2003)\nكورته فیلم - ترسناك The Banishing (2013)\nکاتێک گەنجێک بەیانیان تێدەپەڕێت بۆ وانەکانی، لە باخچەیەکی جوان دادەنیشێت. ئافرەتێکی بەتەمەنتر و ئاڵۆز دەناسێت، کە هاوبەشی هەستێکی نامۆ دەکات.\nدرامی - ڕۆمانسی The Garden of Words (2013)\nكورته فیلم - ئه‌نیمه‌یشن - سه‌ركێشی Training Wheels (2013)\nكورته فیلم - ئه‌نیمه‌یشن - كۆمێدی Puppy! (2013)\nدوو کەس بە ناوی پاتێما و ئەیجی سەرکێشییەک ئەنجام دەدەن و بۆیان دەردەکەوێت کە دەستکاری هێزی کێشکردنی زەوی کراوە\nسه‌ركێشی - خێزانی Patema Inverted (2013)\nكورته فیلم - ئه‌نیمه‌یشن - كۆمێدی Panic in The Mailroom (2013)\nئه‌نیمه‌یشن - كورته فیلم - درامی Coda (2013)


شارەزایەکى کەشناسى عێراقى ڕایگەیاند، کاریگەرییەکانى نزمە پاڵەپەستۆیەک کە تەنى هەواى ساردى لەگەڵدایە دابارین لەچەند ناوچەیەک بەتایبەتى ناوچەکانى هەرێم بەدواى خۆیدا دەهێنێت.\nحسێن ئەسەدى، شارەزاى کەشناسى (14ى کانونى یەکەمى 2020) لە هەژمارى خۆى لە فەیسبوک کە "ناس کورد" بەدواداچوونى بۆ کردووە رایگەیاند، عێراق و هەرێمى کوردستان دەکەوێتە ژێر کاریگەرى نزمە پاڵەپەستۆیەک و لەڕۆژانى داهاتوودا زیاتر دەبێت و چەند ناوچەیەکیش دەگرێتەوە بەتایبەت ناوچەکانى هەرێم و دابارینیش بەدواى خۆیدا دەهێنێت.\nئاماژەى بۆ ئەوەش کرد، کەشوهەوا ناو بەناو لەشێوەى پەڵە هەور دەبێت بەتایبەتى لەناوچەکانى هەرێم و ئەگەرى دابارینى نەرمە باران هەیە لەچەند ناوچەیەکى دهۆک و موسڵ و هەولێر و کەرکوک و پێشبینى دەکرێت پارێزگاى دیالەش بگرێتەوە بەڵام ناوچەکانى تر پەڵەهەور دەبێت.\nباسى لەوەش کردووە، لەگەڵ نزیکبوونەوەى نزمە پاڵەپەستۆکەدا پێشبینى یەکگرتنى پەڵەهەورەکان دەکرێت کە ببێتە هۆکارى دابارین لەبەرەبەیانى (سێشەممە) لەناوچەکانى خۆرئاوا و دواتر وردە وردە لاى عەسر و شەو دابارین زۆربەى ناوچەکانى هەرێم و خۆرئاوا و ناوەڕاست و باشور بگرێتەوە.\nپێشبینى کەشناسى عێراق بۆ کەشوهەواى شارەکانى کوردستان\n2020.12.04 - 14:52


حەلبوسی باسم خەشانی لە ئەندامێتی ھەموو لیژنەکان دوورخستەوە\n2022-05-14 | 78 جار خوێندراوەتەوە\nسەرکردەکانی چوارچێوەی ھەماھەنگی، نیگەرانی خۆیان دەربڕی لەدژی بڕیارەکەی محەمەد حەلبوسی سەرۆکی ئەنجومەنی نوێنەران، لە دژی باسم خەشان پەرلەمانتاری سەربەخۆ، کە ڕێگری لێ کردووە لە ھیچ لیژنەیەکی پەرلەمانیدا بێت.\nسەرکردەکانی چوارچێوەی ھەماھەنگی لە ڕاگەیەندراوێکدا، سەرسوڕمان و ناڕەزایی خۆیان دەبڕیووە، لەو شێوازەی کە حەلبوسی لە دژی باسم خەشان گرتوویەتییە بەر، بە دوورخستنەوەی لە بەشداریکردن لە لیژنە پەرلەمانییەکان، کە مافێکە بە دەستور بۆ پەرلەمانتاری دەستەبەر کردووە.\nھۆشداریشیان داوە لەو جۆرە مامەڵەیە لە دژی نوێنەرانی گەل، داواشیان کردووە حەلوبسی بۆ پاراستنی ئاراستەی دیموکراسیەت، بە بڕیارەکەیدا بچێتەوە.\nلە ماوەی ڕابردوودا باسم خەشان یەکێک بوو لەو پەرلەمانتارانەی لە دوای ھەڵبژاردنەکانەوە چەند سکاڵایەکی لە دادگای فیدراڵی تۆمارکرد، لە دیارترینیان نایاسایی بوونی دەستەی ھەڵبژاردنی دەستەی سەرۆکایەتی ئەنجومەنی نوێنەران و سکاڵا لە دژی بە کراوەیی ھێشتنەوەی دانیشتنەکانی ئەنجومەنی نوێنەران تایبەت بە ھەڵبژاردنی سەرۆک کۆمار.\nلە نێوان دیالە و سەڵاحەدین گەورەترین بۆشایی ئەمنی دروست بووە\nدامەزراندنی ٣٠٠ کەس لە دیالە بە نھێنی کاردانەوەی توندی لێکەوتەوە\nھاتووچۆی عێراق: جگە لە ھەرێم لە دوای ٢٠٠٣ەوە حەوت ملیۆن ئۆتۆمبێل ھاوردەکراوە\nناتۆ لە چارەکی یەکەمی ئەمساڵدا ٢١٩ ملیۆن دۆلاری بە عێراق و باکوری سوریا بەخشیوە\nموقتەدا سەدر بوون بە ئۆپۆزسیۆنی راگەیاند\nکەشناسی هەرێم پێشبینییەکانی لەسەر خۆڵبارین بڵاوکردەوە\n٢٤٠ کۆچبەر کە ژمارەیەکی زۆریان کوردن لە خنکان ڕزگار کران\nخەڵاتی زێڕینی بلە گەیەنرایە دەستی ھاوسەری سەڵاحەدین دەمیرتاش


ڤایرۆسی کۆڕۆنا - transcultures\n29 شوبات 2020\t773 بینین\nزانست، بە هەموو بوارەکانیەوە بە هەموو وردەکاریەکیەوە، زۆر جار دەگاتە ئەو دووڕیانەی، کە لە کایەی کارەکانیدا ڕووبەڕووی نائاشنایەتیەك دەبێتەوە، بەو هەموو توانا و دەسەڵاتە تەکنەلۆژی و فیزیکی و کیمیایی و پزیشکیەوە، بەو بودجە قەبەیەی بۆ داهێنان و توێژینەوە و بەدواداچوون تەرخان دەکرێ، کە تەواوی سەنتەر و ناوەندە زانستیەکانی زانکۆ و مایکرۆبایۆلۆژی و دەرمانسازی و لابۆڕەکان بەرامبەر ئەو لەمپەرە نائاشنایەتیە دەستەوەستان دەکات.\nئەم نائاشناییەتیە کە گومان دروست دەکات، و ئەوەندەیتر بە هەوڵەکانی، ئەو گەڕانە بەدوای دۆزینەوەدا بنکۆڵ دەکات، واتە بەها و ڕۆڵی زانست خۆی لە توانای فراوانکردنەوەی دەسەڵاتیدا بە: بەدواداچوون، تازەگەری، ئەگەری نوێ، گەمەی جیددی لەگەڵ حاڵەتەکاندا، دۆزینەوەی چارەسەر، دەستبردن بۆ ڕێکارە رێتێچووەکان، ڕەوادان بە تاقیکردنەوە و دیسانەوە تاقیکردنەوە، خۆی دەسەلمێنێ.\nزانست ئەو چەمکە دینامیکەیە، کە هەرگیز ناوەستێ، ئەو زنجیرەیەیە کە ئەڵقەکانی یەکدی تەواو دەکەن، ئەو ڕوناکیەی دوێنێیە، کە هەمیشە مشتێکی وا لەنێو بۆتەی لابۆڕی ئەمڕۆ و مشتێکی بۆ هاوپێچکردنی بۆتەیەکی نوێی سبەی دەخرێتە لاوە. واتە زانست سەرەداوەکان بۆ بەردەوامی دەدۆزێتەوە، ماکەکانی دیاری دەکات، وەلێ جار جار بۆ تاوێك دەستەوەستانیش دەبێت. هەر لەو کاتی دەستەوەستانەشدا، خانەکانی مێشكێکی زانستی، ئەوەندەیتر جەخت لەسەر هەڵهێنجانی توانایەکی نوێ دەکەن بۆ دۆزینەوەی قەدبڕێك و دەست بردن بۆ گومان و گریمانێکی تازەتر. گومان و گریمان دوو پاییەی هەرە گرنگی توێژینەوە و لێکۆڵینەوەن، چونکە بەردەوامی دەدەن بە بنیاتنانێکی نوێ و هەمیشە توێکڵی دوێنێی ئەزمۆنەکان بە داهێنانێکی نوێی ئەمڕۆ دادەماڵن، ئەگەر نا بێ متمانەیی بەرەو پوکانەوە و نەمانی ڕادەپێچن.\nبڵاوبوونەوەی ئەم درم و پەتایەی لە ئێستادا هەیە بە ناوی (کۆڕۆنا) یەکێکە لەو دووڕیانانەی، پسپۆڕ و شارەزاکانی مایکرۆبیۆلۆژی بەرەو گەڕان و دۆزەدۆزەی زانستی بردووە. ئەگەرەکانیان لە توێی ئەزموندا هێشتا سەرینەگرتووە، هۆکارەکەشی ئەوەیە کە ئەو ڤایرۆسە، نەناسراوە و نازانرێ بۆ ماوە و دژەکانی چۆن کاردانەوەیان دەبێ لە کارلێکردنە دەرمانسازیەکاندا.\nڤایرۆسی کۆڕۆنا چیە؟\nکۆمەڵە ڤایرۆسی کۆڕۆنا، بۆ یەکەم جار لە شەستەکاندا دۆزرایەوە. تووشی مرۆڤ و هەندێ جۆری ئاژەڵ دەبێت؛ بۆ نمونە باڵندە و شێردەرەکان. ئەم ڤایرۆسە مرۆڤ تووشی جۆرەها نەخۆشی دەکات، وەکو سەرماو تاولەرز (ئەنفلۆنزا) و بەتایبەتی هەندێ نەخۆشی ترسناك لە کۆئەندامی هەناسەداندا.\nئەم جۆرە ڤایرۆسی کۆڕۆنایەی لە ئێستادا بڵاوبووەتەوە، جۆرێکی نوێیە و هێشتا بواری پزیشکی ڤاکسنی بۆ دانەهێناوە، بۆیە چارەسەر و بەرپێگرتنەکەی، نە ئاسانە و نە دەزانرێ تا کەی بەردەوام دەبێ.\nبۆ نمونە ئەم حاڵەتی نائاشنابوونە بەم ڤایرۆسە نوێیەی کۆڕۆنا، توانا و چەندێتی مەودای زانست دەسەلمێنێ، کاتێ دەڵێین زانست زنجیرەیەکی پێکەوە بەستراو و بەردەوامە.\nسەرەتای دەرکەوتنی ئەم نەخۆشیە لە ئێستادا\nیەکەم نەخۆشی تووشبوو بەم ڤایرۆسە، لە ٨ ی دیسەمبەردا لە وڵاتی چێن لە شاری ووهان تۆمارکرا.\nلە ٣١ ی دیسەمبەری ٢٠١٩ دا، ئەم نەخۆشیە بە فەڕمی لە ڕێکخراوی تەندروستی نێودەوڵەتیدا، وەکو (درم) ڕاگەیەنرا.\nلە ١ ی ژەنیوەری ٢٠٢٠ دا، بازاڕێکی گەورە لە شاری ووهان لە چێن داخراوە، بە بازاڕی ئاژەڵ ناوبراوە.\nلە ٧ ی ژەنیوەری ٢٠٢٠ دا، ئەم فایرۆسە جودا کرایەوە و سیفات و بۆماوەکانی دیاری کرا، لە نێودەوڵەتیدا وەکو ڤایرۆسێکی نوێ تۆمار کرا.\nلە ١٣ ی ژەنیوەری ٢٠٢٠ دا، یەکەم حاڵەتی ئەم نەخۆشیە، لە دەرەوەی چیندا تۆمار کرا.\nلە ئەڵمانیا، لە ٢٧ ی ژەنیوەر ٢٠٢٠ دا، یەکەم حاڵەتی ئەم نەخۆشیە لە ئەڵمانیادا سەلمێنرا.\nبۆچی زانیاری و خۆپاراستن لەم بارەوە گرنگە؟\nلەبەر ئەوەی ڤایرۆسەکە نەناسراوە، بە کایەی تەندروستی نائاشنایە، هێشتا (لقاح) ی تایبەتی بۆ نەدۆزراوەتەوە، لە ئێستادا چارەسەکەی بەردەست نیە.\nنیشانەکانی ئەم نەخۆشیە\nکۆکین، تا لێهاتن، قوڕگ ئێشە، هەر وەکو نیشانەکانی سەرەتای تووشبوون بە هەڵامەت.\nسكچوونیش لای هەندێ لە نەخۆشەکان، وەکو نیشانە تۆمارکراوە.\nلە قۆناغەکانی کۆتاییدا تەوای کۆئەندامی هەناسەدان هەراسان دەکات.\nبڵاوبوونەوەی لە جیهاندا\nتا ئەمڕۆ ئەم ڤایرۆسە لە ٥٢ وڵاتدا بڵاوبووەتەوە، ژمارەی تووشبوو لە ئێستادا ٨٠٣٠٠ کەسە لە تەواوی وڵاتانی جیهاندا.\nبە پێی ڕێنماییەکانی سەنتەری ڕۆبێرت کۆخ لە ئەڵمانیا :\nبۆ ئێستا خۆپاراستن باشترین ڕێگای تووشنەبوونە، ئەوەی کە جەختی لەسەر دەکرێ، ئەوەیە کە ئەم ڤایرۆسە زیاتر لە ڕێی پژمین و لیك و بەریەك کەوتنەوە بڵاو دەبێتەوە.\nهەندێ لە ڕێنماییەکان :\nدەستشوشتنی بەردەوام، خۆ دوورڕاگرتن لە یەکتری (زۆر گرنگە).\nلە کاتی پژمیندا، دەم نەخرێتە نێو هەردوو لەپی دەستەوە، بەڵکو بخرێتە نێو ئانیشكەوە.\nئەم درمە لە ڕێی پژمین، تەوقەکردن، بەریەك کەوتن لەگەڵ یەکتردا بڵاو دەبێتەوە.\nڕێژەی مردن لەم نەخۆشیەدا دەگاتە ٢٪ ، بە پێی ڕای شارەزاکان، چین درەنگ زانیاری لەم بارەوە ڕاگەیاندووە.\nچارەسەرەکان وا بە خێرایی ئامادە ناکرێن.\nهەڵگری ئەم ڤایرۆسە دەبێ بۆ دوو هەفتە لە خەڵك داببڕێن و بخرێنە کڤارانتێنەوە.\nنەچوونە شوێنی قەڕەباڵغ، باشترین خۆپاراستنیش مانەوەیە لە ماڵەوە و دەرنەچوونە دەرەوەیە، تا کۆنتاکتەکان کەمتر ببنەوە.\nهۆکاری بڵاوبوونەوەی ئەم ڤایرۆسە، بە پێی زانیاریەکانی سەنتەری ڕۆبێرت کۆخ :\nلەبەر ئەوەی لە زنجیرە ڤایرۆسی کۆڕۆنادا، ڤایرۆسی پێش کۆرۆنا، لە ئاژەڵەوە هاتووەتە کایەوە، یەکەم نەخۆشێش لەو بازاڕی ئاژەڵەدا تووشی ئەو نەخۆشیە هاتووە، بۆیە دوور نیە سەرچاوەی سەرهەڵدانی ئەم ڤایرۆسە نوێیەش، کە تا ئێستا سیفاتەکانی بەتەواوی نەزانراوە سەرچاوەیەك بێت کە لەگەڵ ئاژەڵدا وابەستە بێت.\nسیناریۆی زۆر باس دەکرێ، کە ئەم ڤایرۆسە ئاڵنکاری، لە دەرئەنجامی کێبڕکێی ئابووری جیهان و دروستکراوی لابۆڕ بێت، شەڕێکی بایۆلۆژی بێت، هەرچیەك بێت، لە ئێستادا بووەتە پەتایەکی نێودەوڵەتی و وا بە ئاسانیش ڤاکسنەکەی پەیدا ناکرێت، بە هیوای دامرکانەوە و تەواوبوونی.\nNext نهێنی ماوە لەسەردەمی تۆڕی کۆمەڵایەتی؟


ئینستیوتی پەی: جارێكی دیكە پەرلەمانی كوردستان دادەخرێتەوە\nئینستتیوتی پەی بۆ پەروەردە و گەشەپێدان رایدەگەیەنێت "لەكاتێكدا پەرلەمانی كوردستان تاكە مەرجەعی سیاسی و دەستووری یە بۆ بڕیاردان لەسەر پرسە چارەنووسسازەكانی گەلی كوردستانی عیراق، بەڵام جارێكی دیكە دادەخرێتەوە".\nئینستتیوتی پەی لە ڕاگەیەنراوێكدا رایگەیاندووە "جێگەی داخە پەرلەمانی كوردستان پێگەكەی هەم لەلایەن هێزە ساسییەكانەوە فەرامۆشكراوەو هەم خۆیشی فەرامۆشی كردووە و بەئەركی خۆی هەڵنەستاوە، لەبری ئەوەی كۆكەرەوەی خەڵكی كوردستان و دامەزراوەی چارەسەری قەیرانەكان بێت، خەریكە دەبێت بە دروستكەری قەیرانەكان."\nپەی ئاماژەی بەوەشكردووە "ئەگەر ئاوڕێك لە رابردوو بدەینەوە، جگە لە خولی یەكەم كە بەهۆی شەڕی ناوخۆوە چەند ساڵێك پەكی كەوت، لە خولی چوارەمیشدا لەئەنجامی ململانێی سیاسی لەسەر یاسای سەرۆكایەتی هەرێمی كوردستان، ئەو كاتە چوار لایەن كە زۆرینەی پەرلەمانییان هەبوو، لەبەرامبەردا پارتی نەیهێشت كارەكان بەزۆرینەی یاسایی لەپەرلەمان بڕوات هەر بۆیەش بە زەبری هێز پەنای بردە بەر داخستنی پەرلەمان، ئێستاش لە كۆتایی خولی پێنجەمدا، ماوەی دوو مانگە پەرلەمان هیچ كۆبوونەوەیەكی ئەنجام نەداوە، بەمەش جارێكی تر پەرلەمان داخرایەوە، بەڵام ئەمجارە جیاواز لە جاری پێشوو لەسەر بڕیاری حزبێك لە دەرەوەی پەرلەمان نیە، بەڵكو لەناو پەرلەمانەوە خودی سەرۆكی پەرلەمان رایگەیاند كە كۆبوونەوە ناكات."\nدەقی ڕاگەیەنراوەكەی ئینستتیوتی پەی بۆ پەروەردە و گەشەپێدان:\nبەپێی یاساو بڕیارە بەركارەكان، پەرلەمانی كوردستان تاكە مەرجەعی سیاسی و دەستووری یە بۆ بڕیاردان لەسەر پرسە چارەنووسسازەكانی گەلی كوردستانی عیراق، بەڵام جێگەی داخە پێگەكەی هەم لەلایەن هێزە ساسییەكانەوە فەرامۆشكراوەو هەم خۆیشی فەرامۆشی كردووە و بەئەركی خۆی هەڵنەستاوە، لەبری ئەوەی كۆكەرەوەی خەڵكی كوردستان و دامەزراوەی چارەسەری قەیرانەكان بێت، خەریكە دەبێت بە دروستكەری قەیرانەكان.\nئەگەر ئاوڕێك لە رابردوو بدەینەوە، جگە لە خولی یەكەم كە بەهۆی شەڕی ناوخۆوە چەند ساڵێك پەكی كەوت، لە خولی چوارەمیشدا لەئەنجامی ململانێی سیاسی لەسەر یاسای سەرۆكایەتی هەرێمی كوردستان، ئەو كاتە چوار لایەن كە زۆرینەی پەرلەمانییان هەبوو، لەبەرامبەردا (پدك) نەیهێشت ئیشەكان بەزۆرینەی یاسایی لەپەرلەمان بڕوات هەر بۆیەش بە زەبری هێز پەنای بردە بەر داخستنی پەرلەمان. ئەوەبوو لە 12/10/2015 دا لە بازگەی پردێ بە هێزی چەكدار و بە زۆرەملێ رێگری لە سەرۆكی پەرلەمان كرد و نەیهێشت پەرلەمانی كوردستان كۆبێتەوە، ئەم رەوشە بەردەوام بوو تا سەروبەندی ریفراندۆم ساڵی 2017. لەهەمان كاتدا كە پەرلەمان پەكی خرابوو، ئەندامان لە تەلاری پەرلەمان و سەرۆكیش لە نوسینگەی سلێمانی دەوامی خۆیان دەكرد و بەبێ ئەرك ئیمتیازاتەكانیان وەردەگرت.\nئێستاش لە كۆتایی خولی پێنجەمدا، ماوەی دوو مانگە پەرلەمان هیچ كۆبوونەوەیەكی ئەنجامنەداوە. بەمەش جارێكی تر پەرلەمان داخرایەوە، بەڵام ئەمجارە جیاواز لە جاری پێشوو لەسەر بڕیاری حزبێك لە دەرەوەی پەرلەمان نیە، بەڵكو لەناو پەرلەمانەوە خودی سەرۆكی پەرلەمان رایگەیاند كە كۆبوونەوە ناكات. لەكاتێكدا بەپێی وتەی بەڕێزیان چەند پرۆژە یاسایەك كە خوێندنەوەی یەكەمیان بۆ كراوەو راپۆرتی لیژنەكانیشیان لەسەر نوسراوەو ئامادەن بۆ گفتوگۆو پەسەندكردن، هەروەها لەلایەن ژمارەی یاسایی ئەندامانەوە چەندان یاداشت بەپێی ماددەی پەیرەو پێشكەش بە دەستەی سەرۆكایەتی كراون و داوای بانگهێشتی حكومەت و ئەنجامدانی دانیشتنی پەرلەمان دەكەن، كەچی سەرۆكی پەرلەمان رایگەیاند هیچ دانیشتنێك ئەنجامنادات و پەرلەمانی پەكخستووە.\nبیانووەكان بۆ ئەم پەكخستنە لەئێستادا لەلایەن سەرۆكی پەرلەمان و چوار لایەنەكەوە هەمواركردنی یاسای هەڵبژاردن و كاراكردنەوەی كۆمسیۆنی هەڵبژاردن و راپرسییە.\nبەم شێوەیە ئەگەر لە خولی چوارەمدا پەرلەمان بەزەبری هێز لەكار خرابێت، بەلام خولی پێنجەم بە بڕیاری سەرۆكی پەرلەمان پەكخراوە، لە خولی چوارەم سەرۆك رێگری لێكرا لەپەرلەمان كۆبوونەوە بكات، بەلام ئەمجارە بەبیانوی رێك نەكەوتنی حزبەكان لەسەر یاسای هەڵبژاردن سەرۆك رێگری دەكات پەرلەمان كۆبوونەوە بكات. لێرەدا دەرەنجام و كاریگەرییەكانی ئەم پەكخستنە دەخەینە روو:\nیەكەم: لە ئێستادا سەرۆكی حكومەت هەر رۆژەو لە ولاتێكە كە دەرەنجامی سەردانەكانی مشتومڕ و ناكۆكی لێكەوتۆتەوە، كەچی پەرلەمان كارەكانی خۆی راگرتووەو بەئەركی چاودێری خۆی هەڵناستێ و لەسەرۆكی حكومەت ناپێچێتەوە تا رونكردنەوە لەسەر ئامانج و ئەنجامی سەردانەكانی بدات.\nدووەم: ململانێی توند هەیە لەسەر پرسی ناردنەدەرەوەی غازی سروشتی، كە رۆژانە لەبەردەم نێردەی ولاتان، كونسلەكان و میدیاكان، لە ئاستی ناوەوە و دەرەوە قسەی جیاواز و ناكۆكی لەسەر دەكرێ، لایەنێك ئەمڕۆ دەلێ غازی سروشتی هەناردەی دەرەوە دەكەین، هەر ئەو لایەنە بەیانی دەلێ غازەكەمان بەشی پێداویستی ناوخۆیی ناكات. لەبەرامبەردا لایەنەكەی تر رۆژێك بەمەبەستی بەبازاڕكردنی غازەكە سەردانی ولاتان دەكات و رۆژی دواتر هەڕەشەی رێگری لە هەناردەكردنی غازەكە دەكات. كە ئەو ململانێ نادروستەی سەر میدیاكان خەریكە كوردستان بەرەو لێواری شەڕ دەبات. لەكاتێكدا ئەوە بەرپرسیارێتی پەرلەمانی كوردستانە كە تیمی حكومەت، سەرۆك و جێگرەكەی یا وەزیری سامانە سروشتیەكان یا ئەنجومەنی نەوت و گاز بانگهێشتی پەرلەمان بكات، هیچ نەبێ لەبری ئەوەی لەبەردەم كونسولی ولاتان و سەر میدیا شەڕی یەكتری بكەن، روونی بكەنەوە كە ئاخۆ ئەم غازە دەفرۆشن یان نا؟ چۆنی دەفرۆشن؟ كەی دەیفرۆشن و تا چەند شەفافیەتی تیایە؟ هەر بە راستی دەیفرۆشن یا سەرقاڵكردنی خەڵكە؟ كاتێك پەرلەمانی كوردستان كۆبوونەوە ناكات، ئەنجامی ئەوە دەبێت كە بابەتێكی وا هەستیار لەبری ئەوەی لەهۆلی پەرلەماندا یەكلا بكرێتەوە دەچێتە سەر لاپەرەی تۆرە كۆمەلایەتیەكان و دامەزراوەی دەرەوەی پەرلەمان و ناكۆكی لێدەكەوێتەوە.\nسێیەم: دەڤەری سلێمانی لە دۆخێكی خراپدایە، پارە لە بانكەكاندا نەماوە، رەوشی موچەخۆران خراپەو بەبەراورد لەگەل هەولێر و دهۆك موچە زیاتر دواكەوتووە، نەخۆشخانەكان بێ دەرمانن، خزمەتگوزارییەكان وەك پێویست نین و پرۆژەكان وەستێنراون، هەموو ئەوانە دەبوایە لە پەرلەمان گفتوگۆی لەسەر بكرێت، پێویست بوو جێگری سەرۆكی حكومەت، یا وەزیری دارایی، یا لانی كەم پارێزگاری سلێمانی، بانگهێشتی پەرلەمان بكرێن، یا خۆیان و بە خواستی خۆیان ئامادەی پەرلەمان بوونایە كە هۆكاری راستەقینەی ئەو كێشەو قەیرانانە لە كوێدایەو كێ هۆكار و بەرپرسیارە؟ ئەگەر بەراستی سلێمانی لەلایەن (پدك)ەوە سزا دراوە، ئەوا پێویستە بەزوترین كات ئەو سزایە هەڵگیرێت. ئەگەر واش نیەو لەسلێمانی سەرچاوەی داهاتەكان دەستی بەسەردا گیراوە و ناچێتە ناو خەزێنەی حكومەتەوە، ئەوا پێویستە راستییەكان بۆ خەڵكی كوردستان روون بكرێتەوە. دیسان یەكلایی كردنەوەی ئەو پرسە رووپەڕی رۆژنامەو شاشەی تەلەفزیۆنەكان نیە، كە رۆژانە پەرلەمانتاران یەكتری پێ تۆمەتبار دەكەن، بەڵكو سەكۆی پەرلەمانی كوردستانە، بەتایبەتی ئەو لایەنەی گلەیی بنچینەیی هەیە لەسەر بارودۆخی سلێمانی كە (ی.ن.ك)ە، كە لە هەمان كاتدا سەرۆكی پەرلەمانیش لە حزبەكەی خۆیەتی.\nچوارەم: سەبارەت بە یاسای هەڵبژاردن، سەرجەم لایەنەكان لەگەل هەمواری یاساكەدان، بەڵام جیاوازی تێڕوانینیان هەیە سەبارەت بەچەند بابەتێك، كە ئەمەش یا دەبێت بە سازان یا بە زۆرینەی پەرلەمانی یەكالا بكرێتەوە. بەڵام ئاخۆ بە پەكخستنی پەرلەمان و چوونە ماڵەوەی سەرۆكی پەرلەمان سازان دروستدەبێت؟ سازان كاتێك دێتەكایەوە كە هەوڵ هەبێت و پەرلەمان كاری لەسەر بكات. پێویست بوو كۆبوونەوەیەكی حزبە سیاسیەكان ئەنجامبدات، یا بۆ هەمان مەبەست سەردانی لایەنە سیاسییەكان بكات، هەنگاوی بۆ بنێ، نەك سەرۆكی پەرلەمان دوای هەڵوێستی حزبەكەی بكەوێت لەدەرەوەی پەرلەمان، كەئەم هەنگاوە بە پەكخستنی پەرلەمان ناگاتە ئەنجام.\nپێنجەم: كۆمسیۆنی هەڵبژاردنەكان لە (3/12/2019) ەوە كە نزیكەی دوو ساڵ و نیو دەبێت ماوەی یاسایی بەسەرچووە، پرسیار ئەوەیە سەرۆكی پەرلەمانی كوردستان لە ساڵی 2019 ەوە لە كوێ بووە تا ساڵی 2022 قسە لەسەر كاراكردنەوەی كۆمسیۆنەكە بكات؟ پرسیار ئەوەیە بۆچی لەو ماوەیەدا بەئەركی خۆی هەڵنەستاوە؟ بۆ لەو ماوەیە كە فشاری پرسی هەڵبژاردن نەبووە كۆمسیۆنی كارا نەكردۆتەوە؟ سەبارەت بە تۆماری دەنگدەرانیش، لە نۆ ساڵی رابردوودا ئێمە وەك ئینستتوتی پەی، لەچەندین یاداشت و راپۆرتدا جەختمان لەسەر ئەوە كردۆتەوە كە دەبێت تۆماری دەنگدەران پاك بكرێتەوە، لەكاتێكدا پرسی تۆماری دەنگدەران بەفەرمی ئەركی كۆمسیۆنی هەلبژاردنەو كۆمسیۆنیش لەبەردەم پەرلەمان بەرپرسیارە. لە هەمان كاتدا شەش ئەندام لە كۆی نۆ كۆمسیارەكەی كۆمسیۆن سەر بەو چوار لایەنەن كە ئێستا تێبینیان لەسەر كاراكردنەوەی كۆمسیۆن و تۆماری دەنگدەران هەیە. بەپێی مادەی (16) ی یاسای ژمارە (4)ی ساڵی 2014 كۆمسیۆنی باڵای سەربەخۆی هەڵبژاردن و ڕاپرسی، كۆمسیۆن ناتوانێ كۆبوونەوە بكات ئەگەر بە زۆرینە نەبێت. كەواتە ئەوانەی زۆرینەن و هەر ئەوانن دەیانتوانی تۆماری دەنگدەران پاك بكەنەوە بەتایبەتی كە دائیرەی ئینتیخابیش لەلای ئەوانە. لەبری ئەوەی لە ئێستادا خەڵكی كوردستان گوێ لە گلەیی و داواكاری ئەو چوار لایەنە بگرن لەسەر تۆماری دەنگدەران، پێویستە لێپێچینەوەیان لەگەڵدا بكەن كە بۆچی لەو چەند ساڵەی رابردوودا كە زۆرینەی كۆمسیۆنیش بوون كەچی بەئەركی خۆیان هەڵنەستاون و تۆماری دەنگدەرانیان پاك نەكردۆتەوە لە ناوی دووبارە و مردوو و ساختە؟\nلەكۆتاییدا دەگەینە ئەوەی كە لە ئەگەری ئەنجامنەدانی هەڵبژاردن لە وادەی خۆیدا و درێژەدان بەم دۆخە، پەرلەمان دەكەوێتە بەردەم سێ ئەگەرەوە:\n1-پەرلەمانی كوردستان بەو شێوازەی ئێستای بەردەوام دەبێت و كۆنابێتەوە تا ماوەی یاسایی كۆتایی دێت. بەمەش پەرلەمان و سەرۆكی هەرێم شەرعیەتی یاساییان نامێنێ، سەرۆكی حكومەتیش دەبێتە سەرۆكی حكومەتی كاربەڕێكەر و كابینەكە لە غیابی چاودێری پەرلەمانی كوردستان لەكارەكانی خۆی بەردەوام دەبێت. پرسیار ئەوەیە ئاخۆ سەرۆكی پەرلەمان مەبەستیەتی هەرێمی كوردستان بچینە دۆخی بۆشایی یاساییەوەو پەرلەمان نەمێنێ؟ لەكاتێكدا لەسەردەمی شەڕی ناوخۆشدا بەم جۆرە نەبووە! بەمەش هەرێم و خەڵكی كوردستان سەرگەردان دەكرێن و دامەزراوەی پەرلەمان نامێنێت و حكومەت دەبێتە كاربەڕێكەر و دوور لە چاوی دەسەلاتی یاسادانان و چاودێریكردن لەسەر كارەكانی بەردەوام دەبێت، لەوێشەوە مەسئولیەتی نەهێشتنی دامەزراوەی دەسەلاتی یاسادانان لە هەرێمدا لەسەر ئاستی ناوخۆیی و دەرەكی دەكەوێتە ئەستۆی سەرۆكی پەرلەمانی كوردستانەوە.\n2-لەسەروبەندی كاتی تەواوبوونی ماوەی ئەم خولەیدا، سەرۆكی پەرلەمان داوای درێژكردنەوەی ماوەی تەمەنی پەرلەمان دەكات و بەهاوكاری لایەنی بەرامبەر كە (پدك)ە. بەمەیش پرسیاری ئەوە دێتە كایە ئاخۆ پەرلەمانێك لەماوەی تەمەنی ئاسایی خۆیدا نەیتوانیبێت كارەكانی بكات بۆچی دەبێ تەمەنی درێژ دەكەنەوە؟ یا تەمەنی ئەو حكومەتە درێژدەكەنەوە كە بە حكومەتی قەیران ناسراوە؟ یان تەمەنی ئەو سەرۆكایەتی هەرێمە درێژ دەكەنەوە كە خۆی لەئاست پرس و گرفتەكان ناكات بە خاوەن؟ یان تەمەنی خۆیان وەك دەستەی سەرۆكایەتی پەرلەمان و ئەندامان درێژ دەكەنەوە تا بەردەوامبن لە وەرگرتنی موچەو ئیمتیازاتەكانیان؟\n3-كۆتا ئەگەر ئەوەیە سەرۆكی پەرلەمانی كوردستان جوامێرانە بچێتە مەیدان و قبوڵی نەكات دامەزراوەیەك بە نایاسایی تەمەنی درێژ بكرێتەوە كە ئیشی پێ ناكرێ، موچەو ئیمتیازەكانی خۆی بخاتە لاوەو دەستلەكار بكێشێتەوە، لە هەمان كاتدا ئەندامانی پەرلەمان هاوشانی دەست لەكار بكێشنەوە بۆ ئەوەی بە ئیجباری حزبەكانیان ناچار بكەن رێك بكەون و هەڵبژاردن بكرێت، هەروەك لە بڕگەی چوارەمی ماددەی (10) ی یاسای ژمارە (1)ی سالی 2005 ی سەرۆكایەتی هەرێمدا هاتووە دەلێ ئەگەر زۆرینەی ئەندامان دەستیان لەكار كێشایەوە دەبێت لەماوەی دوو مانگدا هەڵبژاردن بكرێت. هەرچەندە لەو كاتەشدا كێشەی نەبوونی كۆمسیۆن دێتە كایەوە، بەڵام زۆر ئاساییە كۆمسیۆنی هەلبژاردنەكانی عیراق هەلبژاردنەكە ئەنجام بدەن چونكە دۆخێكی لەناكاوە.\nداواكارین دۆخی خراپی ژیان و گوزەرانی خەڵك، لە دەڤەری سلێمانی بەتایبەتی و لە هەرێم بە گشتی، ململانێ سیاسییە قێزەونەكان لەسەر غاز، بەرتەسك كردنەوەی ئازادییەكان، نەبوونی خزمەتگوزارییەكان، هەموو ئەمانە پێمان دەڵێن: حكومەت لە غیابی پەرلەمان ئەوەندەی دیكە دەكەوێتە ویزەی هاولاتیانەوە، بۆیە پێویستە پەرلەمان بەدەستێك كارەكانی خۆی بكاتەوەو بەدەستەكەی تریشی هەوڵی سازان بدات لەو پرسانەی كە پێویستن. هەرچەندە پێمان وایە هەمواركردنەوەی یاسای هەلبژاردن گرنگە، بەلام ناكرێت بە بیانووی بەدیموكراسی كردنی یاساكە ناوەندێكی دیموكراسی پەرلەمانە پەك بخرێت.\nلێرەوە پێویستە سەرۆك و سەرۆكایەتی، فراكسیۆنەكان، سەرجەم ئەندامان، هەڵوێستی خۆیان بەیان بكەن كە ئاخۆ لەدوای تەواو بوونی ماوەیان دەمێننەوە، یا رێگەی دووەم دەگرنەبەر؟ تا لای خەلكی كوردستان روون بێت كە ئاخۆ ئەوانە دەبن بە بەشێك لەچارەسەر و فشار لە لایەنەكانیان دەكەن، یان بەردەوام دەبن لەپێناو ئیمتیازاتەكانیان. چونكە مسداقیەت و راستگۆییان لەو كاتە هەستیارەدا دەردەكەوێت و مێژوو دەینوسێتەوە.


پەیامی پرۆژە بانگەوزاييەكانى شێخ ئەحمەد له ساڵوەگەری ١١٧ ساڵەی رۆژنامەگەری کوردی. || مامۆستا مه‌لا ئه‌حمه‌د کاکه مه‌حمود\nکاروچالاکیپەیامی پرۆژە بانگەوزاييەكانى شێخ ئەحمەد له ساڵوەگەری ١١٧ ساڵەی رۆژنامەگەری کوردی.\nپەیامی پرۆژە بانگەوزاييەكانى شێخ ئەحمەد له ساڵوەگەری ١١٧ ساڵەی رۆژنامەگەری کوردی.\nپەیامی پرۆژە بانگەوازييەكانى شێخ ئەحمەد کاکە مەحموود له ساڵوەگەری ١١٧ ساڵەی رۆژنامەگەری کوردی.\nیەکەمین رۆژنامەی کوردی کە ١١٧ ساڵ لەمەو پێش لە ٢٢ / ٤ / ١٨٩٨ لەلایەن (مقداد مدحت بدرخان)ەوە لە قاھیرەی پایتەختی میسر بە (بسم اللە الرحمن الرحیم) و سەناو مەدحی پێغەمبەری خواوە بە چاپ گەیەنرا... لێرەوە پەیجی شێخ ئەحمەد کاکە مەحمود رێزو حورمەتی بۆ سەرجەم بەشدار بوانی ئەو رۆژنامەیە ھەیە بەتایبەت خانەوادەی بەدرخانییەکان کە پێشەنگی شۆرشی رۆژنامەگەری کوردییان پێ بەخشراوە...\nوەک بیرھێنانەوەیەک رۆژانی زێرینی شۆرشی بەرخۆدانی سیاسیی و رۆشنبیری کوردی بە گرێدان و تێکەڵبوونی بووە بە دین و ئایینی ئیسلامەوەو شانازیی بە ئایینی پیرۆزی ئیسلام و پێغەمبەری خواوە کراوە کە گەلی کوردی موسوڵمانیش لەو مێژووەدا ناوی تۆمار کراوە کە باوەشی بۆ ئەو ئایینەو وتەو گوفتارەکانی محمدی پێغەمبەر کردۆتەوەو شانازییان پێوە کردووە..!\nبەڵام لە ئێستای ٢٠١٥ ی زایینیدا و لەو دەسەڵاتە کوردیی و خۆماڵیەدا ، بێجگە لەوەی کە وتنی حەق و درکاندنی راستییەکان لەلایەن رۆژنامە نووسان جێگای مەترسییە بۆ خودی رۆژنامەنووسان و پاشان خودی رۆژنامە نووسی لە کەش و ھەوایەکی نا تەندرووست و نا جێگیردا کات و رۆژ بەسەر دەبەن و زۆرجارو زۆرکات بیستمان و بینیمان لەبری وشە بە فیشەک وەڵامی رۆژنامە نووسان درایەوە..!!\nبەھەرحاڵ لەم سەرو بەندی ساڵیادی رۆژنامەگەری کوردیدا جێگای وە بیر ھێنانەوەیە کە دەبێ وەک پێشەنگانی پێشوومان پێش ھەموو کارێکمان و پێش ھەموو شتێک دەبێ بەناوی خوداوە کارەکانمان ئەنجام بدەین و شانازی بە خودای خالق و بەدیھێنەری ھەموو بوونەوەرەوە بکەین..\nپاشان دەبێ وەک مامۆستا مقداد مدحت سڵاوو رەحمەت بۆ گیانی پاکی پێغەمبەر و یارو یاوەرانی بنێر درێت و شانازی بە سەروەری مرۆڤایەتیەوە بکەین..\nئێمەی گەلی کورد زۆر لە مێژە رەسانەیەتی ئەم ئیسلامەمان پێ بڕاوەو سەدان و ھەزاران کەڵە پیاوو شۆرشگێرو موجاھید و خواناسمان تیا ھەڵکەوتووە ، بەڵام بەداخەوە لە ئێستای ئازادی کەش و ھەوای حکومەتی کوردیدا لەبری ئەوەی وەک پێشینانمان شانازی بەو رێبازەوە بکەین، بە پێچەوانەوە بە پاساوی نا دروست و دوور لە ئەخلاقی رەسەنی کوردی سەدان و ھەزاران جنێوو ناوو ناتۆرە لە ئیسلام و موسوڵمانان دەدرێ لە رووپەری رۆژنامە کوردییەکاندا و لە ژێر پەردەی تیرۆرو دژە تیرۆر سەدان تۆمەت و قسەی نەشیاو بەرامبەر بە ئیسلام و مێژووی ئیسلام دەکرێ..\nئیتر با کتێب و دونیای کتێب چاپکردن بوەستێ کە ھیچ سانسۆرێک بۆ ئەو بوارە نیەو رۆژانە دەیان کتێبی دژە ئیسلام و پێغەمبەرو یارو یاوەرانی دەخرێتە بازارەوە.. نمونە زۆرەو خوا تۆڵە لە دوژمنانی ئیسلام و موسوڵمانان بکاتەوە...\nدووبارە پیرۆزە ئەو شۆرشە رۆشنبیرییە ئیسلامییە کوردییە\nسەرپەرشتیاری پەیجی شێخ ئەحمەد کاکە مەحموود و\nئەندامی کارای رۆژنامە نووسانی کوردستان\n٢٢ / ٤ / ٢٠١٥ زایینی\nژمارەی سەردان: 824303


“ئەوەی دژی كەمكردنەوەی موچەی پلە باڵاكان‌و خانەنشینی نایاسایی بێت دژی چاکسازییە” - ئاوێنه\n12:33 pm | “دۆخی ئابوری هەرێمی كوردستان بەرەو باشی هەنگاو دەنێت”\n11:59 am | شاندی باڵای پارتی‌و گۆران لە كۆبونەوەدان\n11:47 am | كۆمەڵە: ئێران ناتوانێت رێ لە نارەزایەتی‌و خۆپیشاندانەكان بگرێت\n11:04 am | بەهۆی رەخنەگرتنی لەكەناڵی پەیام هونەرمەند بەرزان ئەیوب دەسگیر دەكرێت\n10:29 am | كەشناسی: لەكاتی شەودا بەفر لەلوتكەی شاخەكان دەبارێت\n| | دەرباری ئێمە | پەیوەندی | 2018-12-12\nسەركردەیەكی پارتی: داوا لەهەمو لایەنەكان دەكەم هاوكار بن نەك هەندێك لایەن لەكەمیندا بن بۆ لەناوبردن\n“دۆخی ئابوری هەرێمی كوردستان بەرەو باشی هەنگاو دەنێت”\nشاندی باڵای پارتی‌و گۆران لە كۆبونەوەدان\n“هاوڵاتیانی ئێران گەیشتونەتە قۆناغێك كە بە ئاسانی دەستبەردانی مانگرتن‌و نارەزایی‌و خۆپیشاندانەكانیان نابن”\nكۆمەڵە: ئێران ناتوانێت رێ لە نارەزایەتی‌و خۆپیشاندانەكان بگرێت\nبەرزان ئەیوب: هەرچیم نوسیوەو پۆستم کردوە لێی بەرپرسیارم و ئامادەی هەمو دادگایەکی شەرعی و یاساییم\nبەهۆی رەخنەگرتنی لەكەناڵی پەیام هونەرمەند بەرزان ئەیوب دەسگیر دەكرێت\nشیرین خێزانی كاوە گەرمیانی: دڵنیاین بەرپرسیكی گەورە لەتیرۆركردنی كاوە گەرمیانیەوە گلاوە\nئایا یه‌كێتی بەقەدەغەکردنی تەڤگەر پشتیوانی له‌بڕیاره‌كه‌ی ئه‌مه‌ریكا دژی 3 سه‌ركرده‌كه‌ی په‌كه‌كه ده‌كات؟\nجەمیل بایك: بارزانی‌و تاڵەبانی دەیانویست هەر بەكۆرپەلەیی پەكەكە بخنكێنن‌و ئەم بزوتنەوەیە لەدایكنەبێت\nكونسولخانەی ئەڵمانیا لەهەولێر لەڕێگەی قاچاغەوە ڤیزەی بە 12 هەزار دۆلار فرۆشتوە\nبارزانی كاتێك گه‌یشته به‌غدا كه دڵنیا بو به‌رهه‌م ساڵح به‌جێیهێشتوه\n“هەندێك پەرلەمانتار لەبەرژەوەندی كەسی‌و حزبیەوە تەماشای پرۆژەكە دەكەن”\n“ئەوەی دژی كەمكردنەوەی موچەی پلە باڵاكان‌و خانەنشینی نایاسایی بێت دژی چاکسازییە”\nحكومەتی هەرێمی كوردستان پرۆژەی چاكسازیكردن لەموچەی بن دیوار‌و خانەنشینی نایاسایی‌و پلەتایبەتەكانی ناردوەتە پەرلەمانی كوردستان. دەنگۆی ئەوەش هەیە کە هەندێک پەرلەمانتاری ئێستاو پێشو، لەهەوڵدان بۆ پەکخستنی. پەرلەمانتارێکیش دەڵێت “هەركەس دژی ئەم پرۆژەیە بێت، واتا دژی چاكسازییە”.\nئا: ئومید عومەر\nد.شێركۆ جەودەت ئەندامی پەرلەمانی كوردستان لەفراكسیۆنی یەكگرتوی ئیسلامی كوردستان، بە ئاوێنەی راگەیاند لەپرۆژەكەی حكومەتدا، دەبێت ئەو پەرلەمانتارەی خانەنشیندەكرێت تەمەنی لەسەروی 50 ساڵەوە بێت‌و ماوەی 15 ساڵیش خزمەتی هەبێت لەدامودەزگاكانی حكومەتدا. ئەو وتی “ئێمە وەك یەكگرتوی ئیسلامی كوردستان بەهەمو شێوەیەك پشتیوانی ئەو پرۆژەیە دەكەین. هەرچەندە بەپێی ئەم پرۆژەیە ئێمە مافی خانەنشینیمان نامێنێت، بەڵام جارێكی دیكە دوپاتی دەكەمەوە هەر 10 ئەندامەكەی فراكسیۆنی یەكگرتو پشتیوانی لەپرۆژەكە دەكەن”.\nد. شێركۆ لەبارەی موچەی ئێستای پەرلەمانتارانەوە وتی “دوای بڕیاری پاشەكەوتی موچە لەمانگی 1ی ساڵی 2016دا، ئەندامی پەرلەمان هیچ دەرماڵەیەكی نەماوە، موچەكەشی بریتیە لە 2 ملیۆن دینار‌و لەدوای هەمو وەزارەتەكانی دیكەی حكومەتیش وەریدەگرین. لەدوای پەسەندكردنی ئەم پرۆژە یاساشەوە، هەر پەرلەمانتارێك ئەو دوئەو دو مەرجەی تێدا بێت، ئەوا بە لەسەدا 60ی موچەكەی خانەنشین دەكرێت”.\nهەرپەیوەست بەم پرسە فەرحان جەوهەر ئەندامی پەرلەمانی كوردستان بەئاوێنەی راگەیاند ئەوان وەك فراكسیۆنی پارتی بەهەمو شێوەیەك پشتیوانی لەپرۆژەكەی حكومەت دەكەن. وتیشی “دژی هەمو ئەو هەوڵە كەسی‌و لابەلایانەین كە بەنهێنی دەیانەوێت پرۆژەكە رابگرن”.\nئاماژەی بەوەشكرد پرۆژەكە بۆ نەهێشتنی هەمو ئەو خانەنشینە نایاساییانەیە كە بەشێوەیەكی بێ بەرنامە لەرابردودا ئەنجامدراون. راشیگەیاند فراكسیۆنی پارتی لەهەوڵدایە بۆ ئەوەی لەماوەیەكی نزیكدا پرۆژەیاساكە لەناو پەرلەمانی كوردستان پەسەندبكرێت. وتیشی “كەمكردنەوەی موچەی پلە باڵاكان‌و خانەنشینی نایاسایی داوای خەڵكی كوردستانە. چەندین ساڵە رەخنە لە دەسەڵات‌و حكومەت دەگیرێت كە نەیتوانیوە چاكسازی تێدا ئەنجام بدات، ئێستا كە بڕیارە بەرلەمان خوێندنەوەی بۆ بكات، با هەمولایەك پشتیوانی سەرخستنی پرۆژەكە بین”.\nعادل عەزیز ئەندامی پەرلەمانی كوردستان لەفراكسیۆنی گۆران ئاماژە بەوە دەكات بزوتنەوەی گۆران لەسەرەتای دروستبونیەوە داوای عەدالەتی كۆمەڵایەتی كردوە. ئەو بە ئاوێنەی وت “سەرەتا نەوشیروان موستەفا داوای عەدالەتی نیشتمانی كردوە، ئێستا با ئەوان نەیەن دەستە چەورەكەی خۆیان بە ئێمەدا بسڕن. 26 ساڵە ئەم دەسەڵاتە خەریكی گەندەڵین، دەپرسم كێ بون ئەوانەی ئەم لیستی خانەنشینی نایاساییەیان دروستكرد؟ بەڵێ ئێمە لەگەڵ هەمو دادێكی كۆمەڵایەتین، لەگەڵ كەمكردنەوەی خانەنیشنی پەرلەمانتارانداین”.\nئەو پەرلەمانتارەی گۆڕان داوا دەكات كەمكردنەوەكە بەجۆرێك بێت یەكسانی هەبێت لەگەڵ خانەنشینی پەرلەمانتاران‌و مەدەنی. ئەو وتی “دەسەڵات لەماوەی رابروداو ئەو هەمو لیواو عەمید‌و عەقید‌و پلە تایبەتانەیان خانەنشینكردوە لەپێناو كۆكردنەوەی دەنگ لەهەڵبژاردنەكاندا. دەبێت لەسەر ئەم كارانە دادگایی بكرێن”.\nگەشە دارا پەرلەمانتاری یەكێتی پێی وایە پرۆژەكەی حكومەت خاڵی باش‌و خراپی تێدایە. داواش دەكات بەشێوەیەك لەلایەن پەرلەمانتارانەوە پەسەند بكرێت كە بەرژەوەندی گشتی تێدار رەچاوبكرێت. جەختیشی کردەوە پێویستە پەرلەمانتاران لەكاتی دەنگدان بەپرۆژەكەدا دادی كۆمەڵایەتی رەچاو بكەن‌و پێوەرێك هەبێت بۆ مامەڵەكردن لەگەڵ پرۆژەكە”.\nگەشە دارا پێی باشە رێگە بە پەرلەمانتار بدرێت دوای كۆتایی هاتنی ئەركەكەی لە پەرلەمان بچێتەوە سەر كاری پێشوی خۆی لەناو دامودەزگاكانی حكومەتی هەرێم. لەبارەی ئەو دەنگۆیانەی دەوترێت ژمارەیەك لەپەرلەمانتاران كەوتونەتە جموجۆڵ‌و هەوڵەكانیان خستوەتەگەڕ بۆ ئەوەی یەكدەنگیەك بۆ رەتكردنەوەی پرۆژە چاكسازییەكەی حكومەت دروست بكەن، پەرلەمانتارەكەی یەكێتی وتی “رەنگە لێرە‌و لەوێ قسە بكرێت، بەڵام نەگەیشتونەتە ئەنجامێك. من دەڵێم هەر پلە تایبەتێك بزانێت لێبرینی موچەكەی بۆ خزمەتی گشتی‌و خەڵك دەبێت پشتیوانی لێ دەكات”.\nسۆران عومەر پەرلەمانتاری كۆمەڵی ئیسلامی، بە ئاوێنەی راگەیاند لەماوەی رابردودا كاری لەسەر لەسەدا 70ی پرۆژەكە كردوە، ئەو وتی “ئەم پرۆژەیە كە ئێستا حكومەتی هەرێمی ناردویەتی بۆ پەرلەمان، لەسەدا ٧٠ی ئەوە زانیارییانەیە کە کاتی خۆی من لە مانگی ٣ی ٢٠١٤ەوە تا ٢٠١٥ کارم لەسەر کردوە: لە خانەنشینی نایاسایی سەربازی، شارستانی، میراتگری خانەنشینی لەسەر بەرێوەبەرایەتی خانەنشینەكان…هتد. پاشان بو بە پرۆژە یاسا‌و خوێندنەوەی یەكەمی بۆ كرا، بەڵام ئەو كاتە حكومەت‌و پەرلەمان ئامادە نەبون كار لەسەر ئەم پرسە بكەن. خۆشبەختانە مانگێك پێش ئێستا كاتێك سكرتێری ئەنجومەنی وەزیران‌و وەكیل وەزیری دارایی هاتنە لیژنەی دارایی، جارێكی تر قسەم لەسەر ئەم پرسەكردەوە. ئەوە بو سكرتێری ئەنجومەنی وەزیران بەگرنگی زانی‌و داوای زانیارییەكانی كرد، پاشان بردی بۆ حكومەت. خۆشبەختانە سەرۆك‌و جێگری سەرۆك وەزیران قەناعەتیان كرد پشتیوانی بكەن‌و فراوانی بكەن‌و بابەتی دیكەی بۆ زیاد بكەن”. پێش وایە پرۆژەكە بەتەنها هی حكومەت نیە، بەڵكو موڵكی هەمو ئەو كەسانەیە كە كاریان تێدا كردوە.\nلەبارەی ئەو بەربەستانەی لەبەردەم پرۆژە چاكسازییەكەی حكومەتی هەرێمدا هەیە، سۆران وتی “من پشتیوانی لەپرۆژەكە دەكەم، هەرچەندە یەكەم كەس خۆم دەگرێتەوە كە خانەنشین ناكرێم، بەڵام هەندێك لەروانگەی بەرژەوەندی كەسی‌و حزبیەوە تەماشای پرۆژەكە دەكەن. یەكەم: لەئایندەدا کە خانەنشین بو، خۆی لە كوێی پرۆژەكەدا دەبینێتەوە؟ دوەم: حزبەكەی لەدەستكاری كردنی ئەم خانە نشینیە چەند زیان دەكات؟ هەندێك پێیان وایە ئەمە پلانی حكومەتە بۆ پەرلەمان یان بۆ ئەنجامنەدانی چاكسازیی، من دەڵێم نەخێر ئەمە پرۆژەیەكە بناغەكەی بەو جۆرە هاتوە كە ئێمە 18 پەرلەمانتار كە 6 یان لەفراكسیۆنی كۆمەڵن، یەكێتی، یەكگرتو، گۆران‌و ئەندامێكی فراكسیۆنی پارتیشی تێدایە، ساڵی 2015 واژۆمان لەسەر كردوە”. ئاشکراشی کرد جگە لەپلە مەدەنی‌و پلە تایبەتەكان، تەنها لەخانەنشینی نایاسایی سەربازیدا 80 هەزار كەس موچە وەردەگرن.\nلەوەڵامی ئەو پرسیارەدا کە ئایا داواتانكردوە دانیشتنی پەرلەمان بۆ دەنگان لەسەر پرۆژەكە بەشێوەیەكی راستەوخۆ بگوازرێتەوە تا رایگشتی لای رۆشنبێت كێ لەگەڵ پرۆژەكەیە‌و كێ لەدژیەتی، ئەو وتی “دەبێت هەمو كۆبونەوەكانی ئاساییەكانی پەرلەمان راستەخۆ پەخش بکرێن، مەگەر داوا بكرێت بەنهێنی ئەنجامبدرێت. هەركەسێك داوا بكات كۆبونەوەی دەنگدان لەسەر پرۆژەكە نهێنی بێت، دەترسێت لەبەردەم جەماوەردا رای خۆی بڵێت. هەركەس دژی ئەم پرۆژەیە بێت، واتا دژی چاكسازییە”.\nنووسراوە لە 2018-01-10 4:06 pm


نرخی نەوت بەردەوامە لە بەرزبوونەوە – wazho.net\nنرخی نەوتی خاو بەردەوامە لە بەرزبوونەوە و یەك بەرمیل خاوی برێنت 73 دۆلاری ئەمریكی تێپەڕاند، ئەوەش بەهۆی كەمبونەوەی ئەگەری خستنەبازاڕی نەوتی ئێرانییەوە.\nبەپێی راپۆرتە ئابورییەكان، نرخی نەوتی خاو بەرزبوونەوەی زیاتری بەخۆیەوە بینیوە و بەك بەرمیل خاوی برێنت 43 سەنت زیادی كردووە و بە 73 دۆلار و 29 سەنتەوە مامەڵەی پێوەدەكرێت، ئەوەش دوای ئەوەی رۆژی دووشەممەش 0.2% زیادی كردبوو.\nبەپێی هەمان ئەو راپۆرتانە، هەروەها بەرمیلێك خاوی خۆرئاوای تەكساس 41 سەنت زیادی كردووە و یەك بەرمیل بەرامبەر 71 دۆلار و 29 سەنتە، لەكاتێكدا رۆژی پێشتر 3 سەنت دابەزینی بەخۆیەوە بینیبوو، بەرمیلێك خاوی ئۆپێكیش بە 71 دۆلار و 31 سەنت دەفرۆشرێت.\nئەمەش دوای ئەوەدێت، دانیشتنە ناڕاستەوخۆكانی رۆژی دووشەممەی نێوان ئەمریكا و ئیران دواخرا و یەكێتی ئەوروپاش ئەو دانیشتنانەی بە چڕ وەسفكرد، بەهۆی ئەوەشەوە ئەگەری دووبارە خستنەبازاڕی نەوتی ئێرانی كەمیكرد و ئەوەش بووە هۆی بەرزبوونەوی زیاتری نرخی نەوت.\nگەرمیان.. لەسەر بڵاوکردنەوەی گرتەڤیدۆیەکی تیک تۆک شەش کەس دەستگیرکران\nخەزغەلی: تەنها بە چوونە دەرەوەی هێزەكانی ئەمریكا دەوەستین


دوو هاووڵاتیی کورد لە سنە دەسبەسەر کران\n12:42 - 13 رەزبەر 2720\nلە ماوەی ڕۆژانی ڕابردوودا، دوو هاووڵاتیی کورد بە ناوەکانی "کەیهان شیرینی" کوڕی "ئەداک" و تەمەن ٢١ ساڵ و "بەهرام قاسمی" کوڕی "ساڵح" تەمەن ٣٥ ساڵ و خەڵکی گوندی "مێراو"ی ناوچەی ژاوەرۆی سنە، لەلایەن هێزە ئەمنییەتییەکانەوە دەسبەسەر کران.\nبە وتەی سەرچاوەیەکی ئاگادار، هێزە ئەمنییەتییەکان بەبێ بەڵگەی یاسایی هێرشیان کردووەتە سەر ماڵی ئەو دوو هاووڵاتییە و ئەوانیان دەسبەسەر کردووە.\nئەو سەرچاوەیە هەروەها ئەوەشی خستەڕوو، هێزە ئەمنییەتییەکان ئەو دوو هاووڵاتییەیان بە تۆمەتی هاوکاری لەگەڵ یەکێک لە حیزبە کوردییەکانی ئۆپۆزسیۆنی حکوومەتی ئێران دەسبەسەر کردووە.\nئەو سەرچاوەیە هەروەها بە ئاژانسی کوردپای ڕاگەیاند: "ئەو دوو هاووڵاتییە پاش دەسبەسەرکردنیان بۆ شوێنێکی نادیار ڕاگوێزراون و هیچ زانیارییەک لە شوێنی ڕاگیران و چارەنووسیان لەبەر دەستدا نییە".\nسەرچاوەی ئاگاداری کوردپا ئەوەشی خستەڕوو، "کەیهان شیرینی" ماوەیەکی کەمە ژیانی هاوبەشیی پێک هێناوە، هەروەها "بەهرام قاسمی" باوکی سێ منداڵە.


Diplomatic Magazine | کێ دوژمنی قەوارەی هەرێمە؟\nهەرێمی کوردستان دژمنی زۆر و گەورەی هەن، هەندێ لە دەوڵەتانی دەوروبەر و چەند لایەنێکی سیاسی شۆفینی عێراقیش بە ئاشکرا دیارن و ناشاردرێنەوە، بەڵام ئایا هەبوونی ئەو دژ و دوژمنانە پاساون بۆ ئەوەی ئێمە کێشە ناوەخۆیەکانی خۆمان چارەسەر نەکەین و گوێ لە دەنگە نیگەران و ناڕازیەکان نەگرین؟\nدژمن و دژەکانمان هەرگیز بۆ لاوازکردنی قەوارەی هەرێم و تەنانەت سڕینەوەشی لە هەوڵدان ناوەستن، بەڵام ئەوە مانای ئەوە نییە هەر ناڕەزایەتیەک و هەر نیگەرانیەک لەبەرامبەر سیستمی دەسەڵات سەر هەڵبدا ئۆباڵەکەی بخرێتە ئەستۆی ئەوان.\nدوژمنایەتی و دژایەتی کردنی هەرێمی کوردستان مەترسی هەمیشەیین، بەڵام پێم وایە ئەو سیستەم و شێوازە بەڕێوەبردنەی ئێستا لە مەترسییە دەرەکیەکان مەترسیدارترن، چونکە ئەگەر ئێمە سیستەمێکی حوکمڕانی مۆدێرن و باشمان هەبێ، دژایەتی دوژمنەکانمان ئەوەندە کاریگەریان نابێ، کە ئاستەنگ بخەنە بەردەم مانەوە و پێشکەوتنی هەرێم.\nلێرە و لەوێ دەبیسم هۆکاری خۆپشاندانەکان بۆ دەستی دەرەکی دەگێڕدرێتەوە!\nئایا بەڕاستی ئەو هەموو خەڵکە بە فیتی دەرەکی رژاونەتە سەر شەقامەکان؟\nئایا هۆکار خراپی بەڕێوەبردن وسیستەمە حوکمڕانیەکەیە یان بە پیلانی دوژمنانە کار گەیشتۆتە سەر ئەوەی گەنجەکانمان لە گولەی هێزەکانیش نەسلمێنەوە؟\nلە ساڵانی رابردوودا دەکرا زۆر شت بکرێ و نەکراوە، لەهەمان کاتدا دەکرا زۆر شت بکرێ و کراوە بۆیە رۆژمان بەم رۆژە گەیشت. من لێرەدا تەنیا چەند نمونەیەک وەبیر دەهێنمەوە:\n- چەندین ساڵە لەم وڵاتە گەندەڵی دەکرێ و گەندەڵکاران ناخی ئەو دەسەڵاتە دەرزێنن کە بەخوێن و فرمێسکی ڕۆڵەکانی ئەم گەلە وەدی هێنراوە!\nئایا ئەوە دەسەڵاتی خۆمانە کە ئەو دیاردەیەی بنەبڕ نەکردوە یان دەستی دەرەکی؟\n- بەپێی دەستوری عێراقی هەرێمی کوردستان بۆی هەیە دەستوری خۆی هەبێ، چەندین ساڵە پڕۆژەکەی ئامادەیە!\nئایا ئەوە خۆمانین ئەو دەستورەمان پەسەند نەکردوە یان دەستی دەرەکی؟\n- چەندین ساڵە گرێبەستێکی پەنجا ساڵە لەگەڵ تورکیا کراوە، سەرەڕای ئەو هەموو باسەی لەسەری کراوە و دەکرێ، کەچی هێشتا دەسەڵات ئامادەنەبووە ناوەرۆکەکەی بخاتە بەردەم پەرلەمانی کوردستان!\nئایا ئەوە دەسەڵاتە وردەکاری گرێبەستێکی وا گرنگ لە نوێنەرانی گەل دەشارێتەوە یان دەستی دەرەکی؟\n- لەوەتەی نەوەت هەناردە دەکرێ گومان لەسەر شێوازی فرۆشتن و داهاتەکەی هەیە!\nئایا ئەوە دەسەڵاتە نەیتوانیوە پەرلەمان و خەڵکی لە بڕی داهات و شێوازی خەرجی دڵنیا بکاتەوە یان دەستی دەرەکی؟\n- لە دوای روخانی رژێمی سەدامەوە هەردوو ئیدارە یەکیان گرتۆتەوە، بەڵام تا ئێستا هێزە چاکدارەکان لە دوو بەرەی جیاوازن!\nئایا ئەوە خۆمانین ئەو هێزانەمان لە ژێر چەترێکی نیشتمانی رێک نەخستۆتەوە یان دەستی دەرەکی؟\n- چەندین ساڵە لەبەر چاوی رەش و روتانی ئەم وڵاتە زەویە بازرگانی و روکنەکانی شار و شارۆچکەکان دەبەخشرێنە ئەم و ئەو!\nئایا ئەوە کاری دەسەڵاتە یان دەستی دەرەکی!\n- مۆنۆپۆلکردنی بازاری دەرمان و جگەرە و هاوبەشی نابەجێی بەرپرسان لە داهاتی کۆمپانیاکان!\nئایا بە مۆڵەتی دەسەڵاتە یان دەستی دەرەکی؟\n- ئەوانە و دەیان بابەتی تر ....\nئەگەر بەڕاستی دەمانەوێ ئەو قەیرانانە تێپەڕێنین دەبێ بەدوای هۆکارە راستەقینەکاندا بگەڕێین، چونکە بەبێ ئەوە ناتوانین رێگای چارەسەریان بۆ بدۆزینەوە.\nهۆکارە راستەقینەکانی خۆپیشاندان و نارەزایەتیەکان دیارن، بۆیە ڕەوان. بوونی چەند گێرەشێوێن و تێکدەرێکیش (ئەوانەی لە نەزانین یان لەبەر هەر هۆکارێک بێ خۆپیشاندانە مەدەنیەکان بەلارێدادەبەن و هەڵدەکوتنە سەر بنکە و بارەگا حکومی و حزبیەکان) پاساو نییە، تا مۆرکی دەستی دەرەکی و گێرەشێوێنی لە نێوچاوانی ئەو هەموو خەڵکە خۆپیشاندەرە بدرێ و خۆ لە بابەتە سەرەکیەکان نەبان بکرێ.\nئێمە دەزانین دوژمنان و ناحەزان دڵیان بە تێکچونی بارودۆخی هەرێمی کوردستان زۆر خۆش دەبێ و هەوڵیشی بۆ دەدەن، بەڵام دووپاتی دەکەمەوە مەترسیەکانی ئەو سیستەم شێوازە بەڕێوەبردنە بۆ سەر قەوارەی هەرێم زۆر لە مەترسییە ناوەخۆی و دەرەکیەکان گەورەترە.\nکەواتە فەرموون وەرن با بەدەستی خۆمان قەیران و کێشە ناوەخۆیەکانمان چارەسەر بکەین.


ساڵی ڕابردوو، 76 پڕۆژەی خزمەتگوزاری لە دهۆك جێبەجێ كراون – تۆڕی میدیایی خەڵک\n2021/01/11 - 12:45 PM\nوەزارەتی شارەوانی و گەشتوگوزار ڕایدەگەیەنێت، بە گوژمەی 32 ملیار دینار لە دهۆك 76 پڕۆژەی خزمەتگوزاری جێبەجێ كراون.\nوەزارەتی شارەوانی و گەشتوگوزار لە ڕاگەیەنراوێكدا ئاماژە بۆ ئەوە دەكات، لە سنووری بەڕێوەبەرایەتیی گشتی شارەوانییەكانی دهۆك كە پەنجا فەرمانگەی شارەوانی لەخۆ دەگرێت، لە ساڵی ڕابردوودا بە گوژمەی 32 ملیار دینار، 76 پڕۆژەی فرەجۆری خزمەتگوزاری جێبەجێ كراون، كە 54 پڕۆژەیان لەسەر بودجەی شارەوانی و 12 پڕۆژەی دیكەیان لەسەر بودجەی پارێزگەی دهۆك بوونە. 74 پارچە زەویش بەسەر كەسوكاری شەهیدان و زیندانیانی سیاسی دابەشكراون.\nئاشكراشیكرد، بەگوێرەی ئامارەكانی بەڕێوەبەرایەتیی گشتیی شارەوانییەكانی دهۆك، لە ساڵی ڕابردوودا لە سنووری بەڕێوەبەرایەتییەكەدا بە گوژمەی 32 ملیار دینار، 76 پڕۆژەی فرەجۆری خزمەتگوزاری جێبەجێ كراون، كە 54 پرۆژەیان لەلایەن لەسەر بودجەی شارەوانی جێبەجێ كراون، هەروەها سێ پرۆژەیان دیكەیان لەلایەن رێكخراوە بیانییەكان و پڕۆژەیەكیش لەلایەن سندوقی گەشەپێدانی جڤاكی و شەش پرۆژەی دیكەش لە دەڤەری فەیدیێ لەلایەن حكوومەتی ناوەندییەوە جێبەجێ كراون.\nڕوونیشیكردەوە، لەسەر پێشینەی مانگانەی شارەوانی، بە گوژمەی 87 ملیۆن دینار چەندین پڕۆژەی دیكەی فرەجۆری خزمەتگوزاری جێبەجێ كراون.\nجەخت لەوەش دەكاتەوە، لەو سنوورە، لە ساڵی ڕابردوودا بۆ زیاتر خزمەتكردنی كەسوكاری شەهیدان و زیندانیانی سیاسی، 74 پارچە زەوی بەسەر كەسوكاری شەهیدان و زیندانیانی سیاسی و قەرەبوو دابەش كراون، لەگەڵ پێدانی هەزار و یەك مۆڵەتی دروستكردنی خانوو و 104 شوێنی بازرگانی.\nپارێزگای دهۆكهەرێمی كوردستانوەزارەتی شارەوانی و گەشت و گوزار


چەند پرسیارێک کە سەرەتا کوڕ لە کچی دەکات کاتێک هەستی بۆی هەیە! – تۆڕی میدیایی خەڵک\n2019/09/24 - 11:11 AM\nئه‌م پرسیارانه‌ی خواره‌وه زۆركات كوڕان له كچانی ده‌كه‌ن و وه‌ك پرسیارێكی ساده ده‌رده‌كه‌ون له كاتێكدا له بنه‌ڕه‌تدا بۆ ئه‌وه‌یه زیانیاری له‌سه‌ر ئه‌و كچه بزانن چونكه حه‌زیان لێكردوه، دیارترین ئه‌و پرسیارانه‌ش:\n-پرسیار له باره‌ی كاته‌كانی هاتن و رۆشتنت\n-كاتێك بۆنمونه شوێنی كارتان له یه‌كدی نزیك بوو پرسیار له‌وه ده‌كات كه‌ی ده‌ڕۆیته‌وه‌و ڕۆژانه چۆن دێیت بۆ كار ؟ كاتژمێر چه‌ند ده‌چیت بۆ یانه‌ی وه‌رزشی؟ ئه‌م پرسیارانه‌ش زیاتر به‌و مه‌به‌سته ده‌كات كه بتوانێت چاودێریت بكات.\n-پرسیار له باره‌ی باری سۆزداریت\n-ئه‌مه‌ش یه‌كێكی دیكه‌یه له دیارترین پرسیاره‌كان كه ده‌یه‌وێت بزانێت ئایا په‌یوه‌ندی دیكه‌ت هه‌یه؟ شووت كردوه یاخود نا؟ ئاماده‌یت شوو بكه‌یت.\n-داواكردنی هۆكارێكی په‌یوه‌ندی\n-ڕێگایه‌ك ده‌دۆزێته‌وه بۆ ئه‌وه‌ی هۆكارێكی په‌یوه‌ندیت لێ داوا بكات، بۆنمونه گه‌ر وێنه‌یه‌كتان گرتبێت پێت ده‌ڵێت ده‌توانیت بۆم بنێریته‌وه؟ بۆ ئه‌وه‌ی هۆكارێكی په‌یوه‌ندیت له‌گه‌ڵدا بدۆزێته‌وه، یاخود داوای ژماره مۆبایله‌كه‌ت ده‌كات.\n-پرسیار له باره‌ی جوانی ده‌ره‌وه\n-بۆنمونه پرسیاری ئه‌وه‌ت لێده‌كات كه له خێزانه‌كه‌تاندا له كێ ده‌چیت؟ حه‌زت له چ جۆره ستایلێكه؟ ده‌یه‌وێت له‌ڕێگه‌ی ئه‌و پرسیارانه‌وه پێت بڵێت كه تۆ جوانیت.\n11 ئامۆژگاری گرنگ بۆ ئه‌و كه‌سانه‌ی به‌نیازی گه‌شتكردنن\nئەو پیاوەی کە ئەشکەنجەی منداڵە بچوکەکەی خۆی دەدات دەستگیرکراوە و ڕونکردنەوەش دەدات


ناپاكي خێزاني (الخيانە الزوجيە) | فه‌رمان خه‌رابه‌یی\nناپاكي خێزاني (الخيانە الزوجيە)\nناپاكي خێزاني (الخيانە الزوجيە):\nناپاكي خێزاني يەكێكە لە هۆكارە ترسناكەكاني كە خێزان ويران دەكات و ئومێدي چاكبوونەوەشي لێناكرێت مەگەر زۆر بە كەمي نەبێت، ناپاكي خێزاني بريتيە لە پەيوەندي ناشەرعي ژن يان پياو لەگەڵ كەسي سێيەم، ناپاكي خێزاني تەنها بريتي نيە لە زينا، بەڵكو هەر پەيوەنديەكي ژن يان پياو ناشەرعي بێت ئەوە جۆرێكە لە ناپاكي خێزاني، تاوانەكەشي بەپێي كارە ناشەرعيەكەيەتي، بەڵام ئەگەر زينا ڕويدا ئەوە گەورەترين تاوانە.\nكەسي ناپاك سزاي زۆر گرانە لە دونيا و قيامەت.. لە دونيا ماڵي وێران دەبێت و بێ بەش دەبێت لە ئارامي و خۆشي و ئاسوودەي ژيان، لە قيامەتيش ڕوو ڕەشي بەر بارەگاي خوايە.. ناپاكي خێزاني ئەگەر يەك جار بۆ پياو خراپ بێت، ئەوە بۆ ئافرەت هەزار جار ماڵ وێراني و شەرمەزاري و خراپە، لەبەر ئەوەي پياو ئەگەر دڵي بە ئافرەتێكەوە بوو دەتوانێت بە حەڵالي بيخوازێت كە شەرع ڕێگاي بە پياو داوە ژنێك زياتر بهێنێت، بەڵام ئافرەت ئەگەر دڵي بەكەسێكەوە بێت ئەوە دوو ڕێگاي لەبەر دەستە بۆ ناپاكيەكەي:\nيەكەم: ئەوەيە داواي تەڵاق بكات و خێزانەكەي وێران بكات، ئينجا بەو كەسە بگات كە دڵي پێوەي بەستووە.\nدووەم: يان لە لەلاي پياوەكەي بێت، بەڵام بە دڵ وجەستە ناپاكي لەگەڵ بكات، كە ئەوەش وێران كردني خێزانە لە دونيا و ڕوو ڕەشيشە لە قيامەت.\nبۆيە پياو پێي ئاساييە كە هەموو شتێك لە خێزاني قبوڵ بكات تەنها ناپاكي خێزاني نەبێت، ناپاكي خێزاني لاي پياو وەك خەنجەرێكي ژەهراوي وايە كە ژن لە پشتي پياوي بدات، پياو زۆر پێي خۆشترە ژنەكەي ژەهري دەرخوارد بدات نەك ناپاكي لەگەل بكات.\nناپاكي خێزاني تاوانێكي ئەوەندە گەورەيە، خواي گەورە هەرگيز لەو خيانەتە خۆش نابێت، بۆيە بە هەر ڕێگايەك بێت ئەوە هەر ئەو خيانەتە ئاشكرا دەكات.\nبەسەرهێتێكي دڵ تەزێن: ئەو ئافرەتەش، كە خاوەني دوو منداڵە و چوار ساڵە شووي كردوە، حەز لە كوڕێك دەكات، كە لە دوكاني پياوەكەي لە هەولێر كاردەكات، قەدەري خوا وا دەبێت پياوي ئەو ئافرەتە نەخۆش دەكەوێت، هەر بۆيە دەيبەنە نەخۆشخانە داخيلي دەكەن، ئافرەتەكەش ئەوە بە فرسەت دەزانێت و بێ ترس ڕۆژانە چەند سەعاتێك لەگەڵ ئەو كوڕە ڕادەبوێرێت.\nكاتێكيش ئافرەتەكە دەزانێت پياوەكەي لە نەخۆشخانە دەگەڕێتەوە بانگي عاشقەكەي دەكات بۆ ئەوەي ئيمڕۆ، تا ئێوارە حەزەكاني دڵي خۆي پێ دامركێنێتەوە لەسەر جێگاي مێردەكەي، بەڵێ وەكو جاراني تر عاشقەكەي دێت و بەدڕەوشتي خۆيان دەكەن، بەڵام ژنەكە حەز و ئارەزووات واي لێكردبوو دوو منداڵەكەي بير چوو بوو، كە لە ماڵن تاكو وەكو جاراني تر بەفێلێك بۆ شوێنێكيان بنێرێت...\nمنداڵەكان خەريكي ياري خۆيانن، بەڵام كاتێك دەگەڕێن بە دواي دايكيان دەچنە ژوورەوە دەبينن دايكيان لە باوەشي پياوێكدايە لەسەر جێگاي باوكيان، منداڵەكان، كە ئەوە دەبينن لە پڕمەي گريان دەدەن و دەچنە دەرەوە، ژنەكە كە ئەمە دبينێت زۆر دەترسێت، بە كوڕەكە دەڵێت: چي بكەين خۆ پياوەكەم بێتەوە ئەو منداڵانە بۆي دەگێڕنەوە؟!\nكوڕەكەش دەڵێت: بۆ ئەوەي كارەكەمان ئاشكرا نەبێت، هيچ ڕێگايەكمان نيە جگە لەوەي هەردوو منداڵەكەت بكوژم، دايكە دڵسۆزەكەش بێ يەك و دوو ڕەزامەندي دەردەبڕێت، كوڕەكەش لە بەر چاوي دايكەكەيانەوە هەر دوو منداڵەكە بە پەتێك دەخنكێنێت، بەڵام دواتر خواي گەورە ئەو خيانەت و تاوانەيان ئاشكرا دەكات.\n10/01/2018 04:00:00 م


بەبۆنەی رۆژی قوتابی و پشتیوانی لە قوتابیان خۆپێشاندانی سەوز لە لەن?\nناوەندی هەواڵ- بریتانیا: ئەمرۆ هەینی رێکەوتی ٤ی نوامبری ٢٠١١ی زایینی کاتژمێری ٥ بۆ ٧ی ئێوارە بزوتنەوەی سەوز بە بۆنەی رۆژی قوتابی و پشتگیری لە خوێندکاران و قوتابیانی ژێر کۆت و بەندی ڕژیمی دژ بە زانستی ئیسلامی ئێران خۆپێشاندانێكی لە بەردەم جاسوسخانەی ئێران لە لەندەن رێکخست.\nئەم خۆپێشاندانە بە بەشداری چالاکانەی بەشێكی بەرچاو لە خەڵکانی دانیشتوی لەندەن و دەوروبەر بەڕێوەچوو.\nگشت دروشمەکان بەدژی رژیم و سەرکوت و ئازاری خەڵک و بە تایبەت چینی خوێندکار و قوتابیانی ئێران و هەروەها بێ عدالەتیەکانی ئەو رژیمە بوو. خۆپێشاندەران بە هەڵگرتنی دروشمی جۆراوجۆر و هەروەها وێنەی زیندانیان ناو چاڵە ڕەشەکانی ئەو ڕژیمەوە و کوژراوەکانی دەیان ساڵی ڕابردوو، داوای ڕاگرتنی ئیعدام و ئازاد کردنی گشت زیندانیانی سیاسی لە سەرەوەی هەموویان کەروبی و موسی دەکرد.\nجێگای ئاماژەیە کە نوێنەرایەتی حیزبی دێموکراتی کوردستان لە وڵاتی بریتانیا، هاوڕێ لەگەڵ کۆمەڵێک لە ئەندامانی حیزبمان بەشداری چالاکانەیان کرد و هەر لەو خۆپێشاندانە دا نوێنەرایەتی حیزبمان چاوی بە هاوڕێیانی شورای خۆپێشاندانەکە کەوت و لەسەر بەرنامەکانی داهاتوو و دوان و قەراری دیداری فەوریان بۆ زیاتر و باشتر بەرێوەبردنی کارەکان لەو پیوەندیەدا، دا.\nبگه‌رێوه|ئەم بابەتە 3695 جار بینراوە| بینێره| چاپ